hotchpotch/miracl-hf-unified huggingface dataset:
Character Strengths and Virtues
หนังสือคู่มือ Character Strengths and Virtues หรือ ความแข็งแกร่งของลักษณะนิสัยและคุณธรรม เขียนโดย Christopher Peterson และ Martin Seligman
แสดงถือ ความความพยายามแรกๆของสังคมวิชาการที่จะจำแนกและแยกแยะลักษณะทางจิตวิทยาเชิงบวก ของมนุษย์
ในขณะที่ หนังสือ Diagnostic and Statistical Manual of Mental Disorders ของ American Psychiatric Association ได้ช่วยส่งเสริมสนับสนุนงานวิจัยทางด้านความผิดปกติทางจิต, หนังสือ Character Strengths and Virtues มีจุดประสงค์ในการสร้างขอบข่ายเชิงทฤษฎีเพื่อช่วยการส่งเสริมการการประยุกต์ใช้จิตวิทยาเชิงบวก
หนังสือ Character Strengths and Virtues ได้จำแนกคุณธรรมออกเป็น 6 กลุ่มหลักๆ ซึ่งมาจาก ความแข็งแกร่งของลักษณะนิสัย ที่วัดได้ 24 ลักษณะ
หนังสือ Character Strengths and Virtues ได้ให้คำจำกัดความของ ความแข็งแกร่งของลักษณะนิสัย (character strengths) ว่าเป็นลักษณะที่มีคุณสมบัติ
หนังสือ Character Strengths and Virtues แนะนำ 6 คุณธรรมที่พิจารณาแล้วดีสำหรับสังคมและวัฒนธรรมส่วนใหญ่ตลอดประวัติศาสตร์
และคุณธรรมเหล่าช่วยเสริมสร้างความสุข เพื่อได้ปฏิบัติ
อย่างไรก็ตาม การแนะนำคุณธรรมสากล (ครอบคลุมทุกอย่างสำหรับทุกวัฒนธรรม) นอกจากจะช่วยขยายขอบเขตการวิจัยทางด้านจิตวิทยาจากการบำบัดการบกพร่องไปสู่การเสริมสร้างสภาวะที่ดี แล้วยังทำให้เกิดผลอีกด้านคือ การที่ นักวิชาการชั้นนำของจิตวิทยาเชิงบวก ได้กำลังท้าทายแนวคิดของ moral relativism และยังแนะนำว่าคุณธรรมนั้นมีผลมาจากพื้นฐานทางชีววิทยา
ลักษณะบุคลิกนิสัยทั้ง 24 อันนั้นได้ถูกจำกัดความในเชิงพฤติกรรม ด้วยดัชนีชี้วัดเชิงจิตวิทยา (psychometric evidence) เพื่อแสดงว่า ลักษณะบุคลิกนิสัย เหล่านี้สามารถวัดได้อย่างเชื่อถือได้
การประยุกต์ใช้จิตวิทยาเชิงบวก รวมถึงการช่วยให้บุคคลหรือองค์กรสามารถจำแนกข้อดีของเขาได้อย่างถูกต้องและใช้ข้อดีเหล่านั้น เพื่อเพิ่มหรือรักษาระดับของความเป็นอยู่ที่ดีไว้ได้
นักบำบัดทางจิต รวมถึงบุคลากรด้านจิตวิทยา สามารถใช้วิธีการของจิตวิทยาเชิงบวก ในการเสริมสร้างวิถีการดำเนินชีวิตของบุคคลต่างๆซึ่งไม่จำเป็นว่าจะต้องเป็นผู้ป่วยทางจิต
นักวิชาการอื่นๆได้สนับสนุนการจัด 24 ลักษณะบุคลิกนิสัย ไว้เป็น 4 กลุ่มของความแข็งแกร่งเชิงบุคลิกภาพ: ความแข็งแกร่งเชิงปัญญา (Intellectual), ความแข็งแกร่งเชิงสังคม (Social), ความแข็งแกร่งเชิงการควบคุมอารมณ์ (Temperance), ความแข็งแกร่งเชิงอุตรวิสัญชาน (Transcendent).
หรือ แม้แต่แค่ 3 กลุ่ม โดยปราศจาก ความแข็งแกร่งเชิงอุตรวิสัญชาน.
โดยที่ 3 หรือ 4 กลุ่มนี้ง่ายกว่าที่จะจำและยังสามารถครอบคลุม 24 ลักษณะบุคลิกนิสัย ได้อย่างครบถ้วน.
ความแข็งแกร่งของลักษณะนิสัยและคุณธรรม ได้แก่
สวนสัตว์กลางเกาหลี
สวนสัตว์กลางเกาหลี (; ) หรือ สวนสัตว์กลางเปียงยาง เป็นสวนสัตว์แห่งชาติของประเทศเกาหลีเหนือใกล้กับเขตมิดแทซองในย่านใจกลางเปียงยาง สวนสัตว์แห่งนี้มีสัตว์มากกว่า 5,000 ตัว ซึ่งเป็นสัตว์ 650 สปีชีส์ และครอบคลุมพื้นที่ประมาณหนึ่งตารางกิโลเมตร ที่แห่งนี้ได้ก่อตั้งขึ้นในเดือนเมษายน ค.ศ. 1959 ตามคำสั่งของ คิม อิลซอง
บรรดาช้างที่สวนสัตว์แห่งนี้ต่างได้รับการกล่าวว่าเป็นสิ่งน่าสนใจหลัก โดยช้างทั้งหมดต่างได้รับการสืบเชื้อสายมาจาก "ช้างฮีโร่" ที่ คิม อิลซอง ได้รับมอบมาจาก โฮจิมินห์ ใน ค.ศ. 1959 และ สุนัขจินโดสองตัวที่ คิม แดจุง มอบให้ คิม จองอิล ในการประชุมสุดยอดของพวกเขาเมื่อ ค.ศ. 2000 ได้รับการนำมาไว้ที่สวนสัตว์แห่งนี้ โดยได้ออกลูกห้าตัวในเดือนกันยายน ค.ศ. 2001
สิทธิศักดิ์ ยนต์ตระกูล
นายสิทธิศักดิ์ ยนต์ตระกูล (18 มีนาคม 2506 -) เป็นสมาชิกวุฒิสภา จังหวัดกาฬสินธุ์
เทสซี อ็องตอนี
เทสซี อ็องตอนี (; 28 ตุลาคม พ.ศ. 2528) เป็นอดีตพระชายาในเจ้าชายหลุยส์แห่งลักเซมเบิร์ก พระโอรสในแกรนด์ดยุกอ็องรีที่ 1 แห่งลักเซมเบิร์ก แกรนด์ดยุกแห่งลักเซมเบิร์กองค์ปัจจุบัน
เทสซีเกิดเมื่อวันที่ 28 ตุลาคม พ.ศ. 2528 มีนามเดิมว่าเทสซี อ็องตอนี เป็นธิดาของช่างปูน ชื่อ ฟร็องซัว อ็องตอนี กับมารดาชื่อเรยีน อาน มีพี่น้องห้าคน ได้แก่ ไมก์, เจอร์รี (เสียชีวิต; เป็นฝาแฝดของไมก์), แพตตี และรอนนี (พี่ชายฝาแฝดของพระองค์) เมื่อสำเร็จการศึกษาจากโรงเรียนมัธยมเทคนิคในเมืองเพเตร็ง ก็เข้าร่วมเป็นทหารของกองทัพลักเซมเบิร์กเช่นเดียวกับพี่ชายฝาแฝด คือ รอนนี อ็องตอนี เมื่อมีพระชันษา 18 ปี
ในช่วงเดือนมีนาคมจนถึงเดือนกรกฎาคม พ.ศ. 2547 เธอเข้าร่วมกับปฏิบัติหน้าที่การทหารในยูโกสลาเวียที่เมืองวิโตรวิกา ในกองกำลังรักษาสันติภาพของนาโตภายในคอซอวอ
เทสซีได้มีพระพบปะกับกับเจ้าชายหลุยส์ เมื่อครั้งที่เจ้าชายเสด็จฯ เยี่ยมเยือนทหารที่ปฏิบัติภารกิจในยูโกสลาเวีย ทั้งสองได้เสกสมรสกันเมื่อวันที่ 29 กันยายน พ.ศ. 2549 ณ โบสถ์เมืองกิลส์ดอลฟ์แต่เนื่องจากเทสซีได้ประสูติการพระบุตรก่อนการเสกสมรส ทำให้พระบุตรที่เกิดมามิได้รับการยอมรับจากพระบรมวงศานุวงศ์ ทำให้พระสวามีนั้นถูกตัดสิทธิจากการสืบราชบัลลังก์แต่ยังดำรงพระอิสริยยศได้เช่นเดิม ส่วนเธอและพระบุตรใช้ราชสกุล "เดอ นัสเซา" แต่ไม่ได้รับการสถาปนาให้มีพระยศ
ต่อมาในวันชาติลักเซมเบิร์กเมื่อวันที่ 23 มิถุนายน พ.ศ. 2552 แกรนด์ดยุกอ็องรีโปรดเกล้าฯ สถาปนานางเทสซีให้ดำรงพระอิสริยยศเป็น "เจ้าหญิงแห่งลักเซมเบิร์ก" และพระบุตรทุกพระองค์ รวมไปถึงพระบุตรที่จะประสูติกาลในเบื้องหน้าก็จะได้รับการสถาปนาเป็น "เจ้าชาย/หญิงแห่งนัสเซา"
เจ้าชายหลุยส์และเทสซี มีพระโอรส ดังนี้
วันที่ 18 มกราคม 2560 ศาลได้ประกาศการแยกกันอยู่และการหย่าร้างระหว่างเจ้าชายหลุยส์และเจ้าหญิงเทสซี เนื่องจากเจ้าชายหลุยส์ "ทรงมีพฤติกรรมที่ไม่พึงประสงค์" และเทสซีได้ออกจากฐานันดรศักดิ์ในการเป็นเจ้านาย
กิ้งก่าบิน
"สำหรับ Draco ที่หมายถึงกลุ่มดาว ดูที่: กลุ่มดาวมังกร"
กิ้งก่าบิน () หรือ กะปอมปีก ในภาษาอีสานและลาว เป็นสกุลของกิ้งก่าในวงศ์ Agaminae ในวงศ์ใหญ่ Agamidae ใช้ชื่อสกุลว่า "Draco"
กิ้งก่าบินจัดได้ว่าเป็นสัตว์เลื้อยคลานที่มีประสิทธิภาพในการร่อนมากที่สุด ด้วยมีแผ่นหนังขนาดใหญ่อยู่ทางด้านข้างลำตัวและได้รับการค้ำจุนด้วยกระดูกซี่โครง 5-7 ซี่ โดยมีกล้ามเนื้ออิลิโอคอสทาลิสทำหน้าที่ดึงกระดูกซี่โครง 2 ซี่แรกไปทางด้านหน้า แต่กระดูกซี่โครงชิ้นอื่นได้เชื่อมต่อกับกระดูกซี่โครงสองซี่แรกด้วยเส้นเอ็น สามารถทำให้แผ่นหนังทั้งหมดกางออกได้ เมื่อเริ่มร่อน ตัวของกิ้งก่าในระยะแรกจะทำมุม 80° ช่วงนี้กิ้งก่าจะยกหางขึ้น ต่อมาจึงลดหางลงและแผ่กางแผ่นหนังด้านข้างลำตัวและทำมุมที่ลงสู่พื้นเหลือ 15° เมื่อลงสู่พื้นหรือเกาะบนต้นไม้ จะยกหางขึ้นอีกครั้งและหมุนตัว
กิ้งก่าบินที่ทิ้งตัวจากต้นไม้สูง 10 เมตร สามารถร่อนได้เป็นระยะทางไกลกว่า 60 เมตร และลงเกาะบนต้นไม้หรือพื้นที่ที่อยู่ต่ำลงได้จากเดิมได้ 2 เมตร
กิ้งก่าบินจัดได้ว่าเป็นกิ้งก่าขนาดเล็ก มีความยาวลำตัวส่วนมากไม่เกิน 20 เซนติเมตร แต่หางจะมีความยาวมากกว่าลำตัว พบกระจายพันธุ์ในป่าของเอเชียใต้ และเอเชียอาคเนย์ เช่น ภาคอีสานในประเทศไทย และพบได้ชุกชุมในป่าดิบของแหลมมลายู มีทั้งหมด 31 ชนิด พบได้ในประเทศไทยหลายชนิด อาทิ กิ้งก่าบินปีกส้ม ("D. maculatus"), กิ้งก่าบินคอแดง ("D. blanfordii"), กิ้งก่าบินสีฟ้า ("D. volans")
โดยคำว่า "Draco" นั้น มาจากคำว่า "มังกร" ในภาษาละติน ผู้ที่อนุกรมวิธาน คือ คาโรลัส ลินเนียส
พระเทพศาสนาภิบาล (แย้ม กิตฺตินฺธโร)
พระเทพศาสนาภิบาล นามเดิม แย้ม ฉายา กิตฺตินฺธโร (เกิด: 27 มิถุนายน 2498 -) รองเจ้าคณะจังหวัดนครปฐม เจ้าอาวาสวัดไร่ขิง พระอารามหลวง เลขานุการหัวหน้าพระธรรมทูตสายที่ 1
พระเทพศาสนาภิบาล เดิมชื่อ แย้ม อินทร์กรุงเก่า เป็นบุตรของนายหยวก อินทร์กรุงเก่า และนางทวี ศรีบุญรอด เกิดเมื่อวันที่ 27 มิถุนายน พ.ศ. 2498 ที่ บ้านคลองรางไทร ตำบลบางภาษี อำเภอบางเลน จังหวัดนครปฐม ได้บรรพชาเป็นสามเณรเมื่อวันที่ 17 พฤษภาคม พ.ศ. 2510 ขณะมีอายุได้ 12 ปี ณ วัดไร่ขิง อำเภอสามพราน จังหวัดนครปฐม โดยมีพระปัญญาวิมลมุนี (ปัญญา อินฺทปญฺโญ) วัดไร่ขิง อำเภอสามพราน จังหวัดนครปฐม เป็นพระอุปัชฌาย์ ต่อมาเมื่ออายุได้ 21 ปี จึงได้อุปสมบทเป็นพระภิกษุที่วัดไร่ขิง เมื่อวันที่ 30 มีนาคม พ.ศ. 2519 โดยมีพระปฐมนคราภิรักษ์ (ชุณห์ กิตฺติวณฺโณ) ที่ปรึกษาเจ้าคณะจังหวัดนครปฐม วัดวังตะกู อำเภอเมืองนครปฐม เป็นพระอุปัชฌาย์ พระครูไพศาลคณารักษ์ (ปราณี อินฺทวํโส) ปัจจุบันดำรงสมณศักดิ์ที่ พระพิมลสมณคุณ ที่ปรึกษาเจ้าคณะอำเภอสามพราน วัดไร่ขิง เป็นพระกรรมวาจาจารย์ พระครูอุปจิตบุญวัฒน์ (บุญธรรม จารุวณฺโณ) วัดบางเลน เป็นพระอนุสาวนาจารย์ ได้รับฉายาว่า "กิตฺตินฺธโร"
บาร์นาบัส ซีบูซีโซ ดลามีนี
บาร์นาบัส ซีบูซีโซ ดลามีนี (; 15 พฤษภาคม พ.ศ. 2485 – 28 กันยายน พ.ศ. 2561) เป็นอดีตนายกรัฐมนตรีของประเทศเอสวาตีนี เขาเป็นนายกรัฐมนตรีช่วง พ.ศ. 2539–2546 และได้ดำรงตำแหน่งอีกครั้งในเดือนธันวาคม พ.ศ. 2551
ดลามีนีเคยเป็นรัฐมนตรีว่าการกระทรวงการคลังใน พ.ศ. 2527–2536 เขายังเคยเป็นกรรมการบริหารกองทุนการเงินระหว่างประเทศ (ไอเอ็มเอฟ) ในช่วง พ.ศ. 2539–2546 เขาดำรงตำแหน่งนายกรัฐมนตรี และใน พ.ศ. 2546 เขาเป็นสมาชิกของสภาที่ปรึกษาของสมเด็จพระราชาธิบดีอึมสวาตีที่ 3
ดลามีนีเป็นผู้สมัครที่ได้รับการสนับสนุนจากรัฐบาลสวาซิแลนด์ให้ดำรงตำแหน่งประธานคณะกรรมการสหภาพแอฟริกาในช่วงต้นปี พ.ศ. 2551 รัฐบาลได้ถอนการสมัครรับเลือกตั้งของเขาออกจากประชาคมเพื่อการพัฒนาแอฟริกาตอนใต้ (SADC) เพื่อที่จะสามารถที่จะสมัครในรายการเดียว
ภายหลังจากการเลือกตั้งรัฐสภาในเดือนกันยายน พ.ศ. 2551 ดลามีนีได้รับการแต่งตั้งเป็นนายกรัฐมนตรีอีกครั้งโดยสมเด็จพระราชาธิบดีอึมสวาตีที่ 3 แห่งเอสวาตีนี เมื่อวันที่ 16 ตุลาคม พ.ศ. 2551
บาร์นาบัส ซีบูซีโซ ดลามีนี เสียชีวิตเมื่อวันที่ 28 กันยายน พ.ศ. 2561 สิริอายุรวม 76 ปี
อนุสรา ยังตรง
นางอนุสรา ยังตรง (เกิด 8 พฤศจิกายน พ.ศ. 2507) สมาชิกสภาผู้แทนราษฎรจังหวัดสมุทรปราการ เขต 3 ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2550 ในสังกัดพรรคพลังประชาชน ปัจจุบันสังกัดพรรคเพื่อไทย
อนุสรา ยังตรง เกิดเมื่อวันที่ 8 พฤศจิกายน พ.ศ. 2507 เป็นบุตรของนายอนันต์ และนางนิภา ช่างนาค มีพี่น้อง 2 คน สำเร็จการศึกษา นิเทศศาสตรบัณฑิต สาขาการประชาสัมพันธ์ มหาวิทยาลัยกรุงเทพ และศึกษาศาสตรมหาบัณฑิต สาขาบริหารการศึกษา มหาวิทยาลัยรามคำแหง สมรสกับนายแพทย์วัลลภ ยังตรง อดีต ส.ส. สมุทรปราการหลายสมัย สมาชิกบ้านเลขที่ 111 มีบุตร 2 คน
ดำรงตำแหน่งสมาชิกวุฒิสภา จังหวัดสมุทรปราการ ชุดปี พ.ศ. 2549 ต่อมานายแพทย์วัลลภ (สามี) ถูกตัดสิทธิ์ทางการเมือง 5 ปี นางอนุสราจึงลงสมัครสมาชิกสภาผู้แทนราษฎรเป็นครั้งแรกในปี พ.ศ. 2550 สังกัดพรรคพลังประชาชน และได้รับการเลือกตั้ง
อนุสรา ยังตรง ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
เอื้อน กลิ่นสาลี
ดร.เอื้อน กลิ่นสาลี หรืออดีต พระพรหมดิลก ฉายา หาสธมฺโม ป.ธ. 9 เป็นอดีตพระราชาคณะเจ้าคณะรอง เคยดำรงตำแหน่งสำคัญ เช่น เจ้าอาวาสวัดสามพระยา กรรมการมหาเถรสมาคม เจ้าคณะกรุงเทพมหานคร
ดร.เอื้อน กลิ่นสาลี เกิดเมื่อวันที่ 13 กรกฎาคม พ.ศ. 2488 ณ บ้านเลขที่ 116 หมู่ที่ 6 ตำบลนครหลวง อำเภอนครหลวง จังหวัดพระนครศรีอยุธยา
ได้อุปสมบทเมื่อวันที่ 13 พฤษภาคม พ.ศ. 2510 ณ วัดมหาพล ตำบลนครหลวง อำเภอนครหลวง จังหวัดพระนครศรีอยุธยา มีเจ้าอธิการพัฒน์ ติสฺสสุวณฺโณ วัดปรีดาราม ตำบลแม่ลา อำเภอนครหลวง จังหวัดพระนครศรีอยุธยา เป็นพระอุปัชฌาย์ พระอธิการคต โฆสิโต วัดมหาพล เป็นพระกรรมวาจาจารย์ พระครูอุดมนครกิจ (วาส สุนฺทโร) วัดตะโหนด เป็นพระอนุสาวนาจารย์
ลาสิกขาเมื่อวันที่ 24 พฤษภาคม 2561 โดยมีพระจากวัดเสมียนนารีมาทำพิธี เนื่องจากศาลไม่ให้ประกันตัวในคดีโกงเงินพระปริยัติธรรม พร้อมกับพระอีกหลายรูปจากวัดสามพระยา และวัดสระเกศราชวรมหาวิหาร
พระพรหมดิลก ได้รับโปรดเกล้าฯ พระราชทานสมณศักดิ์ตามลำดับดังนี้
มะอิ นะกะฮะระ
มะอิ นะกะฮะระ () เป็นนักพากย์และนักร้องชาวญี่ปุ่น ทำงานกับ I'm Enterprise เธอมักจะมีผลงานพากย์ร่วมกับไอ ชิมิซุ ซึ่งในอะนิเมะจำนวน 8 เรื่อง ทั้งสองคนได้พากย์ตัวละครที่มีความเกี่ยวข้องกัน มะอิมีงานอดิเรกคือทำอาหารและดูภาพยนตร์ และเธอยังมีความสามารถในเคนโด้
กิ้งก่าบินคอแดง
กิ้งก่าบินคอแดง หรือ กะปอมปีกคอแดง ในภาษาอีสาน (; ) จัดเป็นกิ้งก่าบินชนิดหนึ่ง มีชื่อวิทยาศาสตร์ว่า "Draco blanfordii" อยู่ในวงศ์กิ้งก่า (Agamidae)
มีเหนียงสีเหลืองอ่อน มีประสีดำบนพื้นสีแดงสด ปีกมีลายบั้งสีเข้มสลับกับสีส้มเหลือง อันเป็นที่มาของชื่อ ลำตัวสีเขียวปนเทา กินปลวกต้นไม้, หนอนขนาดเล็ก และมดไม้ยักษ์ เป็นอาหาร ตัวเมียวางไข่ในพื้นทราย หรือจอมปลวกบนต้นไม้ หรือโพรงไม้ ครั้งละ 5-6 ฟอง พบมากที่สุด คือ 10 ฟอง
แพร่กระจายพันธุ์ได้กว้างไกลตั้งแต่อนุทวีปอินเดียจนถึงภูมิภาคอินโดจีน และประเทศจีนตอนล่าง เช่น มณฑลยูนนาน สำหรับในประเทศไทย พบได้ทางภาคเหนือลงมาจนถึงภาคใต้ตอนล่าง และมาเลเซีย
จัดเป็นกิ้งก่าบินที่มีขนาดใหญ่ที่สุด คือ มีความยาวตั้งแต่ปลายหัวจรดโคนหาง 4.75 นิ้ว และหางมีความยาว 9นิ้ว มักพบในป่าดิบชื้นที่ราบ หรือ ป่าดิบเขาระดับกลาง และป่าเบญจพรรณ
กิ้งก่าบินคอแดง จัดเป็นสัตว์ป่าคุ้มครองตามพระราชบัญญัติสงวนและคุ้มครองสัตว์ป่า พ.ศ. 2535 ตามกฎหมายในประเทศไทย
วัดสำปะซิว
วัดสำปะซิว (; ) ตั้งอยู่ที่ตำบลสนามชัย อำเภอเมืองสุพรรณบุรี จังหวัดสุพรรณบุรี เป็นที่รู้จักในฐานะวัดที่มีภาพจิตรกรรมฝาผนังที่เขียนถึงตัวละครการ์ตูนญี่ปุ่นเรื่อง "โดราเอม่อน" ปรากฏขึ้นที่อุโบสถวัด อาทิ โดเรม่อนตกกระทะทองแดง, โดเรม่อนเฝ้าพระพุทธเจ้า, โดเรม่อนเล่นน้ำ และโนบิตะตกนรก ซึ่งสร้างสรรค์ภาพขึ้นโดยรักเกียรติ เลิศจิตรสกุล โดยมีภาพตัวละครดังกล่าวที่เขียนขึ้นที่วัดแถวธาร ตำบลบ้านซ่อง อำเภอพนมสารคาม จังหวัดฉะเชิงเทรา ที่เขียนภาพโดยศิลปินคนเดียวกัน ซึ่งทีมงานถ่ายทำสารคดีจากประเทศญี่ปุ่นได้เดินทางมาถ่ายทำเรื่องราวที่น่าสนใจเหล่านี้ในเวลาต่อมา
ทั้งนี้ พระมหาอนันต์ กุสลาลงกาโร ซึ่งเป็นเจ้าอาวาสที่ทราบในภายหลังก็เข้าใจว่าผู้วาดมีเจตนาดี ด้วยการสอดแทรกหลักธรรมะ เพื่อสร้างความน่าสนใจให้กับเด็กที่มาเยี่ยมชม ทาง วิศรุต อินแย้ม ซึ่งเป็นผู้อำนวยการการท่องเที่ยวของจังหวัดสุพรรณบุรี เข้าใจว่าผู้สร้างสรรค์คงมีกุศโลบายสร้างปริศนาธรรมเพื่อสอดแทรกหลักธรรมะด้านการทำดีได้ดี ทำชั่วได้ชั่ว โดยภาพดังกล่าวสร้างความน่าสนใจต่อผู้เข้าชมเป็นอย่างมาก
จากบันทึกประวัติศาสตร์ และจากการเล่าขานสืบต่อกันมา ระบุว่า เดิมเป็นวัดเก่าแก่ สร้างขึ้นเมื่อ พ.ศ. 1857 ในสมัยอยุธยาตอนต้น ด้วยพื้นที่ราว 20 ไร่ จากนั้น ใน พ.ศ. 1860 วัดแห่งนี้ก็ได้รับพระราชทานวิสุงคามสีมา วัดแห่งนี้ได้รับการบันทึกและเล่าสืบต่อกันมาว่าเคยเป็นวัดร้าง ต่อมา กองทัพแห่งสมเด็จพระนเรศวรมหาราช ได้มาพัก ณ ที่แห่งนี้เพื่อตรวจบัญชีว่าคงเหลือทหารเหลืออยู่ในกองทัพอยู่เป็นจำนวนกี่นาย โดยในสมัยนั้นเรียกว่า สางบัญชี และในภายหลัง จึงได้มีการบูรณะวัดแห่งนี้ขึ้นพร้อมกับให้ชื่อวัดว่า วัดสางบัญชี ก่อนที่จะแผลงมาเป็นวัดสำปะซิวในปัจจุบัน
ปัจจุบัน วัดสำปะซิวเป็นวัดที่รู้จักกันในฐานะของวัดที่มีภาพจิตรกรรมฝาผนัง ซึ่งมีภาพของโดราเอม่อน ตลอดจนแองกรี้เบิร์ด และเบ็นเท็นซ่อนอยู่ ซึ่งได้รับความสนใจจากเด็กๆเป็นอย่างมาก
กิ้งก่าบินปีกจุด
กิ้งก่าบินปีกจุด หรือ กิ้งก่าบินปีกส้ม () เป็นกิ้งก่าบินชนิดหนึ่ง มีชื่อวิทยาศาสตร์ว่า "Draco maculatus" อยู่ในวงศ์กิ้งก่า (Agamidae)
เป็นกิ้งก่าบินขนาดเล็ก ใต้คางมีเหนียงคู่หนึ่งรูปร่างกลมมน ซึ่งกึ่งกลางเหนียงตรงนี้สามารถยกขึ้นลงได้ ในตัวผู้จะมีขนาดโตเห็นชัดเจน ข้างลำตัวระหว่างขาคู่หน้าและขู่หลัง มีแผ่นหนังขนาดใหญ่ที่ใช้ในการร่อน ลำตัวมีสีน้ำตาลแดง มีลายประสีเหมือนลายไม้ จึงสามารถพรางได้เป็นอย่างดีบนต้นไม้ แผ่นหนังด้านข้างนี้ออกสีส้ม มีลายพาดตามยาวสีจาง ใต้ท้องมีสีน้ำตาลอ่อนกว่า ใต้แผ่นหนังข้างลำตัวจะมีจุดสีดำ 2-3 จุด อันเป็นที่มาของชื่อเรียก
มีความยาวจากหัวจรดโคนหาง 60-65 มิลลิเมตร ส่วนหางมีความยาวกว่าคือ 93-110 มิลลิเมตร
พบแพร่กระจายพันธุ์ตั้งแต่รัฐอัสสัมของอินเดีย จนถึงเกาะไหหลำในจีน และเอเชียตะวันออกเฉียงใต้จนถึงตอนเหนือของมาเลเซีย
พบได้ในป่าหลากหลายประเภท รวมถึงบ้านเรือนของมนุษย์ที่ปลูกใกล้ชายป่าด้วย หากินในเวลากลางวันจนถึงพลบค่ำ โดยมากจะหากินและอยู่ตามลำพังตัวเดียว ขยายพันธุ์ด้วยการวางไข่โดยตัวเมียวางไข่ไว้ในหลุมดินที่ขุดไว้ ในที่ ๆ มีแสงแดดส่องถึง ครั้งละ 3-5 ฟอง วางไข่ในฤดูฝน
จัดเป็นสัตว์ป่าคุ้มครองตามพระราชบัญญัติสงวนและคุ้มครองสัตว์ป่า พ.ศ. 2535
สมาคมคนเจ็บ ๆ
สมาคมคนเจ็บๆ เป็นอัลบั้มเต็มชุดที่ 2 ของ วงพลอย ออกวางแผงเมื่อปี พ.ศ. 2531 โดยที่ ดนุพล แก้วกาญจน์ ยังเป็นโปรดิวเซอร์เหมือนเดิมและอัลบั้มชุดนี้ยังเป็นอัลบั้มชุดสุดท้ายที่ จิ๊บ วสุ เป็นนักร้องนำเพราะหลังจากนั้นเขาได้ไปเรียนต่อที่อเมริกาซึ่งในอัลบั้มนี้ยังได้ต้อนรับสมาชิกใหม่คือ เดวิด เอง ชาวสิงคโปร์ในตำแหน่งกีตาร์
แคทเธอรีน เคลลี่ แลง
แคทเธอรีน เคลลี่ แลง (เกิด 25 กรกฎาคม 1961) เป็นนักแสดงชื่อดังชาวอเมริกันโด่งดังจากบทของ บรู๊ค โลแกน ในซีรีส์เรื่อง โบล์ด แอนด์ เดอะ บิวตีฟูล
แคทเธอรีน เคลลี่ แลง เกิดเมื่อวันที่ 25 กรกฎาคม ค.ศ. 1961 แต่งงานแล้ว 2 ครั้งกับ สก๊อตต์ สไนเดอร์ ในปี 1989 มีลูกชาย 2 คนก่อนที่จะหย่ากันในปี 1995 และแต่งงานกับอดีตผู้จัดการส่วนตัวของเธอเองคือ อเล็กซ์ แดนเดรีย ในปี 1997 หลังจากที่ทั้งคู่ใช้ชีวิตคู่กันก่อนแต่งงานนาน 2 ปีหลังจากที่เธอหย่ากับสามีเก่าและมีลูกสาวด้วยกัน 1 คนคือ โซอี้ แคทริน่า แดนเดรีย ในปี 1997 ก่อนที่แลงและแดนเดรียจะหย่าขาดจากกันในปี ค.ศ. 2014
บรู๊ค โลแกน
บรู๊ค โลแกน ฟอร์เรสเตอร์ เป็นตัวละครเอกจาก B & B แสดงโดย แคทเธอรีน เคลลี่ แลง
โพรคัล ฮารัม
โพรคัล ฮารัม () เป็นกลุ่มดนตรีร็อกสัญชาติอังกฤษ ก่อตั้งในปี ค.ศ. 1967 สร้างงานดนตรีในแนวโปรเกรสซีฟร็อก และซิมโฟนิกร็อก โดยได้อิทธิพลมาจากดนตรีคลาสสิก และดนตรีบาโรก ผลงานที่มีชื่อเสียงของวงเป็นซิงเกิลจากอัลบัมแรก ชื่อ "A Whiter Shade of Pale" ในปี 1967
สมาชิกวงรุ่นแรกประกอบด้วย แกรี บรุคเคอร์ นักร้องนำ, โรบิน ทราวเวอร์ นักกีตาร์, คีธ รีด นักแต่งเพลง, แมททิว ฟิชเชอร์ นักออร์แกน, เรย์ รอยเออร์ นักกีตาร์ และเดวิด ไนทส์ นักกีตาร์เบส
ชื่อวงตั้งขึ้นโดย กาย สตีเวนส์ ผู้จัดการวง ตามชื่อแมวเบอร์มีสของเพื่อน โดยเข้าใจว่าเป็นภาษาละตินมีความหมายว่า "beyond these things" ที่ถูกต้องแล้ว "Procol Harum" มีความหมายว่า "of these far off things" (โดยที่คำว่า "Procol" นั้นสะกดผิด ที่ถูกต้องเป็น "Procul") แต่หากต้องการให้มีความหมายว่า "beyond these things" ตามที่ตั้งใจไว้ วงจะต้องใช้ชื่อ "Procul His" นอกจากนี้แล้ว คนทั่วไปมักสะกดผิดชื่อวงผิดเป็น "Procol Harem"
วงมีผลงานอัลบัมทั้งสิ้น 9 ชุด ก่อนจะยุบวงในปี ค.ศ. 1977 และกลับมารวมวงอีกครั้งในปี 1991 โดยประกอบด้วยสมาชิกชุดเริ่มแรกจำนวน 4 คน คือ บรุคเคอร์, ทราวเวอร์, รีด และฟิชเชอร์ มีผลงานอัลบัมอีก 4 ชุด และออกตระเวณแสดงดนตรีสด จนถึงปัจจุบัน
แพตช์
แพตช์ () ในทางคอมพิวเตอร์คือโปรแกรมที่ใช้ซ่อมแซมจุดบกพร่องของโปรแกรมคอมพิวเตอร์ หรือปรับปรุงข้อมูลสำหรับโปรแกรมให้ทันสมัย และเพิ่มเติมความสามารถในการใช้งานหรือประสิทธิภาพให้ดีขึ้น
แพตช์จำเป็นต้องเกิดขึ้นเนื่องจาก โปรแกรมคอมพิวเตอร์ส่วนใหญ่มักจะมีข้อบกพร่องที่บางครั้งตรวจไม่พบในขณะที่เขียน แต่ไปพบภายหลังการออกจำหน่าย รวมถึงบางครั้งตัวโปรแกรมก็จำเป็นที่จะต้องมีข้อมูลที่ทันสมัยอยู่ตลอดเวลา เช่นโปรแกรมป้องกันไวรัส
สำหรับระบบปฏิบัติการในปัจจุบัน จะมีระบบอัปเดตอัตโนมัติซึ่งจะทำการโหลดแพตช์จากเว็บไซต์โดยตรง (ถ้ามีการเชื่อมต่อกับอินเทอร์เน็ต) เพื่อใช้แพตช์ซ่อมแซมจุดบกพร่องและอุดช่องโหว่ที่อาจส่งผลต่อความปลอดภัย
ในกรณีของโปรแกรมป้องกันไวรัส และ โปรแกรมป้องกันสปายแวร์ การอัปเดตมีความสำคัญมาก เพราะในการตรวจหาและกำจัดไวรัสคอมพิวเตอร์นั้น จำเป็นต้องพึ่ง Virus Signature ในการทำงาน ซึ่งแน่นอนว่ามีไวรัสใหม่เพิ่มขึ้นทุกวัน หากไม่มีการอัปเดตแล้ว ตัวโปรแกรมจะไม่สามารถตรวจพบไวรัสใหม่ ๆ ได้
สำหรับโปรแกรมอื่น ๆ ก็มักจะเป็นเหตุผลเรื่องข้อบกพร่องหรือเรื่องความปลอดภัย หรือเพื่อให้ทำงานได้ดีขึ้น
การอัปเดตสามารถทำได้โดย
โดยส่วนใหญ่ การอัปเดตต้องมีการรีสตาร์ตเครื่องหรือปิดโปรแกรมไปก่อน แต่ก็มีเช่นกันที่ไม่ต้องทำอย่างนั้น เช่น ลินุกซ์
ไขกระดูก
ไขกระดูก () เป็นเนื้อเยื่อยืดหยุ่นที่พบได้ในกระดูกชั้นใน ไขกระดูกในกระดูกชิ้นใหญ่ของคนผลิตเม็ดเลือดแดงใหม่ โดยเฉลี่ยแล้วไขกระดูกมีน้ำหนักคิดเป็นร้อยละ 4 ของน้ำหนักร่างกายทั้งหมด เช่นในผู้ใหญ่น้ำหนัก 65 กิโลกรัม จะมีไขกระดูกโดยประมาณ 2.6 กิโลกรัม ส่วนสร้างเม็ดเลือด (hematopoietic compartment) ของไขกระดูกผลิตเม็ดเลือดแดง 500,000 ล้านเซลล์ต่อวันโดยประมาณ ซึ่งใช้ระบบไหลเวียนไขกระดูก (bone marrow vasculature) เป็นท่อสู่ระบบไหลเวียนของร่างกาย ไขกระดูกยังเป็นส่วนหลักของระบบน้ำเหลือง (lymphatic system) ที่ผลิตเม็ดเลือดขาวชนิดลิมโฟไซท์ซึ่งช่วยระบบภูมิคุ้มกันของร่างกาย
ไขกระดูกแบ่งออกเป็น 2 ชนิดแบ่งตามสีและองค์ประกอบคือ ไขกระดูกแดง และไขกระดูกเหลือง ไขกระดูกทั้งสองบริเวณมีเส้นหลอดเลือดและเส้นเลือดฝอยอยู่เป็นจำนวนมาก เมื่อแรกเกิดไขกระดูกทั้งหมดเป็นชนิดไขกระดูกแดง แต่เมื่ออายุมากขึ้นก็จะยิ่งมีไขกระดูกเหลืองมากขึ้น
ไขกระดูกแดง (, ) เป็นสีแดงเพราะมีเม็ดเลือดแดงอยู่มาก ประกอบด้วยเนื้อเยื้อฮีมาโทโพอิทิก (hematopoietic tissue) เป็นส่วนใหญ่ และยังมีเนื้อเยื่อไขมันอีกด้วย เนื้อเยื้อฮีมาโทโพอิทิกนี้เป็นแหล่งสร้างเม็ดเลือดชนิดต่าง ๆ เช่น เม็ดเลือดแดง เม็ดเลือดขาว และเกล็ดเลือด เป็นต้น ไขกระดูกแดงยังมีเนื้อเยื่อไขมันอีกด้วย แหล่งที่พบไขกระดูกแดงเป็นจำนวนมากคือกระดูกแบนราบ (Flat Bone) เช่น เชิงกราน สันอก กะโหลก ซี่โครง สันหลัง และสะบัก เป็นต้น และพบในกระดูกโปร่งที่ส่วนปลายของกระดูกยาว ได้แก่ กระดูกต้นขาและกระดูกต้นแขน 
ไขกระดูกเหลือง (, ) เป็นสีเหลืองเพราะมีไขมันอยู่มาก พบได้ในโพรงกระดูก (Medullary cavity) ในส่วนกลางของกระดูกยาว ในกรณีที่มีการสูญเสียเลือดอย่างมาก ร่างกายสามารถเปลี่ยนไขกระดูกเหลืองเป็นไขกระดูกแดงเพื่อเพิ่มการผลิตเม็ดเลือดแดงได้
สตอมาของไขกระดูกเป็นเนื้อเยื่อหรือโครงสร้างทั้งหมดที่ไม่มีหน้าที่โดยตรงเกี่ยวข้องการสร้างเม็ดเลือด (Haematopoiesis) ไขกระดูกเหลืองประกอบด้วยสตอมาเป็นส่วนใหญ่ แต่สตอมาก็พบได้บ้างในไขกระดูกแดง แม้ว่าไม่มีฤทธิ์เหมือนไขกระดูกแดงพาเรงไคมา แต่สตอมาก็เป็นรัง () ที่มีความจำเพาะสำหรับเซลล์ที่กำเนิดเม็ดเลือดและเซลล์ต้นกำเนิดอื่น ๆ เช่น
เซลล์ต้นมีเซนไคมอล () เป็นเซลล์ต้นกำเนิดที่พบในสตรอมา บ้างก็เรียก เซลล์ไขกระดูกสตอมา (marrow stromal cell) เซลล์ต้นมีเซนไคมอลเป็นเซลล์ต้นกำเนิดที่เป็นพหุศักยภาพ (multipotency) นั่นหมายความว่า เป็นเซลล์ที่สามารถเปลี่ยนสภาพ (differentiate) เป็นเซลล์ชนิดอื่นๆได้หลายแบบ เช่น เซลล์ต้นกระดูก (osteoblast) เซลล์ต้นกระดูกอ่อน (chondrocyte) เซลล์ต้นกล้ามเนื้อ (myocyte) เซลล์ต้นไขมัน (adipocyte) และเซลล์ต้นประสาท (neural stem cell) เป็นต้น
แฟ้มพิเศษ
แฟ้มพิเศษ () บนไมโครซอฟท์ วินโดวส์ เป็นแฟ้มซึ่งเสนอแก่ผู้ใช้ผ่านอินเตอร์เฟซในรูปความคิดนามธรรม แทนที่จะเป็น folder path อย่างสมบูรณ์ ซึ่งแฟ้มนี้ทำให้แอปพลิเคชันถามระบบปฏิบัติการว่าตำแหน่งที่เหมาะสมสำหรับไฟล์บางชนิดพบได้ที่ใด โดยไม่สนใจเวอร์ชันหรือภาษาของระบบปฏิบัติการที่กำลังใช้อยู่
ยามาอูจิ คาซูโตโยะ
ยามาอูจิ คาซูโตโยะ (; ; ค.ศ. 1546 — 1 พฤศจิกายน ค.ศ. 1605) เป็นไดเมียวคนแรกแห่งแคว้นโทซะซึ่งท่านผู้นี้ได้รับใช้ขุนศึกชื่อดังถึง 3 คนคือ โอดะ โนบูนางะ, โทโยโตมิ ฮิเดโยชิ และโทกูงาวะ อิเอยาซุ หลังสิ้นยุทธการที่เซกิงาฮาระ โชกุนอิเอยาซุได้ประทานแคว้นโทซะให้ท่านไปเป็นเจ้าแคว้น แต่ใช้เวลาหลายเดือนกว่าจะปราบพวกชนพื้นเมืองได้
ท่านปกครองแคว้นโทซะได้ 5 ปี ก็ถึงแก่อสัญกรรมเมื่อวันที่ 1 พฤศจิกายน ค.ศ. 1605 ขณะอายุได้ประมาณ 59 ปีโดยผู้สืบทอดตำแหน่งต่อจากท่านคือยามาอูจิ ทาดาโยชิ ลูกชายของ ยามาอูจิ ยาซูโตโยะซึ่งเป็นน้องชายของท่าน
เรื่องราวของท่านได้ถูกนำไปสร้างเป็นละครไทกะซึ่งใช้ชื่อภาษาไทยว่า รักแรก รักเดียว คือเธอ
เดอะมูดีบลูส์
เดอะมูดีบลูส์ () เป็นกลุ่มดนตรีร็อกสัญชาติอังกฤษ เล่นดนตรีในแนวโปรเกรสซีฟร็อกโดยมีพื้นฐานมาจากดนตรีคลาสสิก
วงก่อตั้งที่เมืองเบอร์มิงแฮม ในปี ค.ศ. 1964 ประกอบด้วยสมาชิก 5 คน คือ เรย์ โทมัส (ฟลูท-ร้องนำ), จอห์น ลอดจ์ (เบส), ไมเคิล พินเดอร์ (เปียโน-กีตาร์), เดนนี เลน (กีตาร์), คลินต์ วอร์ริค (เบส) และ แกรม เอดจ์ (ผู้จัดการวง ซึ่งต่อมากลายเป็นมือกลองของวง)
ชื่อวงมาจากชื่อ "The M B's" และ "The M B Five" เป็นชื่อบริษัทขายเบียร์ มิตเชลแอนด์บัตเลอร์ (M&B) ที่ทางวงคาดหวังจะให้เป็นผู้สนับสนุนในช่วงตั้งวง ต่อมาได้แผลงเป็น "The Moody Blues" ตามชื่อเพลง "Mood Indigo" ของดุค เอลลิงตัน
เดอะมูดีบลูส์มีชื่อเสียงจากผลงานอัลบัมที่สอง "Days of Future Passed" ในปี ค.ศ. 1967 ซึ่งมีที่มาจากผลงาน ซิมโฟนีหมายเลข 9 "From the New World" ของอานโตนิน ดโวชาค นำมาตีความในแบบร็อกแอนด์โรล มีซิงเกิลที่ได้รับความนิยมเป็นอย่างสูง ชื่อ "Nights in White Satin"
เดอะมูดีบลูส์ ขายผลงานอัลบัมจนถึงปัจจุบันได้ทั้งสิ้น มากกว่า 70 ล้านแผ่น สมาชิกชุดปัจจุบันประกอบด้วย จอห์น ลอดจ์ สมาชิกรุ่นปี 1964 และจัสติน เฮย์เวิร์ด กับแกรม เอดจ์ สมาชิกรุ่นปี 1967
ทะเลเคลติก
ทะเลเคลติก (; ; ; ; ; ) เป็นบริเวณพื้นที่มหาสมุทรแอตแลนติก ทางตอนใต้ของชายฝั่งไอร์แลนด์ไปทางทิศตะวันออกจรดช่องแคบเซ็นต์จอร์จ ช่องแคบบริสตอล ช่องแคบอังกฤษ และอ่าวบิสเคย์
พื้นที่ชายฝั่งส่วนหนึ่งอยู่ในเขตของเวลส์ มณฑลคอร์นวอลล์, เดวอนของอังกฤษ และบริททานีของฝรั่งเศส ทางทิตใต้และทิศตะวันตกจรดแนวไหล่ทวีป
พระครูคัมภีรธรรมวิสุทธิ์ (ทองคำ คมฺภีโร)
พระครูคัมภีรธรรมวิสุทธิ์ ( ทองคำ คมฺภีโร)เจ้าคณะตำบลระแงง , เจ้าอาวาสวัดป่าเทพประทาน ตำบลระงง อำเภอศีขรภูมิ จังหวัดสุรินทร์ และเป็นพระวิปัสสนาจารย์ ประจำโครงการปฏิบัติวิปัสสนากัมมัฏฐานแก่นิสิตพุทธศาสตรบัณฑิต มหาวิทยาลัยมหาจุฬาลงกรณราชวิทยาลัย วิทยาเขตสุรินทร์เป็นพระเกจิเถราจารย์ผู้ทรงวิทยาคุณแห่งดินแดนอิสานใต้
ณ หมู่ที่ ๖ บ้านหนองใหญ่ ตำบลบุแกรง อำเภอจอมพระ จังหวัดสุรินทร์
โดยมี พระครูอรุณธรรมวิภัติ วัดพรมศิลาแตล อำเภอศีขรภูมิ จังหวัดสุรินทร์ เป็นพระอุปัชฌาย์ 
โดยมี เจ้าอธิการสา คมฺภีรปญฺโญ วัดสว่าง บ้านว่าน ตำบลบุแกรง อำเภอจอมพระ จังหวัดสุรินทร์ เป็นพระอุปัชฌาย์ ,พระอธิการสมเกียรติ คมฺภีโร วัดสัทธารมณ์ ตำบลบุแกรง อำเภอจอมพระ จังหวัดสุรินทร์ เป็นพระกรรมวาจาจารย์ และ พระอธิการขัน กิตฺติโก วัดโพธิ์ศรี บ้านผือ ตำบลบุแกรง  อำเภอจอมพระ จังหวัดสุรินทร์ เป็นพระอนุสาวนาจารย์ ได้รับฉายาว่า “ คมฺภีโร”
 แผนกธรรม
 สายสามัญ
 การศึกษาพิเศษ
พระแก้วบุษราคัม
พระแก้วบุษราคัม เป็นพระพุทธรูปโบราณอายุอยู่ประมาณพุทธศตวรรษที่ ๒๒ - ๒๓ ปางมารวิชัย สร้างด้วยแก้วสีน้ำผึ้ง (สีเหลือง) หน้าตักกว้าง ๓ นิ้ว สูง ๔ นิ้ว เป็นพระพุทธรูปสำคัญประจำจังหวัดอุบลราชธานี
ตามตำนานกล่าวว่าพระแก้วบุษราคัมเป็นสมบัติของเจ้าปางคำ เจ้าเมืองนครเขื่อนขัณท์กาบแก้วบัวบาน (หนองบัวลำภู) และได้ตกทอดมาถึงพระเจ้าตาผู้เป็นลูกพระเจ้าปางคำ ต่อมาในปีพ.ศ. 2314 นครเขื่อนขัณท์กาบแก้วบัวบาน ถูกพระเจ้าสิริบุญสารแห่งเวียงจันทน์ยกทัพต่อตี พระเจ้าตาถึงแก่อสัญกรรมในสนามรบ บุตรชายคือ พระเจ้าวอ (พระวรราชภักดี) ท้าวคำผง (พระปทุมวรราชสุริยวงศ์) ท้าวฝ่ายหน้า ท้าวทิดพรหม ท้าวคำโส ท้าวคำสู ท้าวคำขุย จึงหนีศึกมาสร้างบ้านแปงเมืองที่บ้านดอนมดแดง จังหวัดอุบลราชธานี และได้อัญเชิญพระแก้วบุษราคัมมาด้วย
เมื่อเจ้าพระวอผู้พี่ชายถึงแก่อสัญกรรมไปแล้ว ท้าวคำผง (พระปทุมวรราชสุริยวงศ์) สร้างวัดหลวงขึ้นเป็นวัดแรกนั้นก็ได้สร้างหอพระแก้วไว้ประดิษฐานพระแก้วบุษราคัม
ในสมัยรัชกาลที่ 5 แห่งกรุงรัตนโกสินทร์ได้สั่งข้าหลวงมากำกับดูแลตามหัวเมือง ทำให้ราชบุตรหนูคำ เจ้าเมืองสมัยนั้นเกรงว่าข้าหลวงจะแสวงหาสมบัติเมืองไปเป็นของตน จึงนำพระแก้วออกจากวัดหลวงไปซ่อนไว้ที่บ้านวังกางฮุง
กระทั่งอุปราชโท (ต้นตระกูล ณ อุบล) สร้างวัดศรีทอง (ปัจจุบันคือวัดศรีอุบลรัตนาราม) ขึ้น จึงอัญเชิญพระแก้วบุษราคัมมาประดิษฐานไว้ที่วัดศรีอุบลรัตนารามจวบจนทุกวันนี้ ในยามปกติพระแก้วบุษราคัมจะประดิษฐานไว้ในตู้แก้วในพระอุโบสถเท่านั้น แต่ในเทศกาลสงกรานต์ ทางวัดจะอัญเชิญลงมาให้ประชาชนได้สรงน้ำกัน
วัดศรีอุบลรัตนาราม
วัดตั้งอยู่ด้านทิศใต้ของศาลากลางจังหวัดอุบลราชธานี บนถนนอุปราช วัดนี้มีพระอุโบสถที่สร้างตามแบบพระอุโบสถวัดเบญจมบพิตรดุสิตวราราม กรุงเทพมหานคร
วัดศรีอุบลรัตนารามสร้างเมื่อปีเถาะ พ.ศ. 2398 ตรงกับ ร.ศ. 74 เป็นปีที่ 5 แห่งรัชกาลพระบาทสมเด็จพระจอมเกล้าเจ้าอยู่หัว รัชกาลที่ 4 แห่งราชวงศ์จักรี โดยเป็นวัดธรรมยุตแห่งที่ 2 ของภาคอีสาน ต่อจากวัดสุปัฏนารามวรวิหาร สถานที่ตั้งวัด เดิมเป็นสวนของเจ้าอุปฮาดโท (ต้นตระกูล ณ อุบล) มีศรัทธาบริจาคที่ดินประมาณ 25 ไร่ สำหรับสร้างวัดของสงฆ์ธรรมยุติกนิกาย โดยระหว่างการถวายที่ดินต่อหน้าพระเถระ ยกให้เป็นสมบัติในศาสนาพุทธเพื่อเป็นที่ตั้งวัด ในยามราตรีของวันนั้น เกิดนิมิตประหลาดขึ้น คือมีแสงสว่างพวยพุ่งขึ้นเป็นสีเหลืองทองภายในบริเวณสวนนั้น จึงได้ถือนิมิตมงคลนี้ ตั้งชื่อวัดว่า "วัดศรีทอง"
ฝ่ายคณะสงฆ์มีท่านเทวธัมมี (ม้าว) ได้เข้ามาดำรงตำแหน่งเป็นเจ้าอาวาสรูปแรก เริ่มก่อสร้างกุฏิ วิหาร ศาลการเปรียญ เมื่อปี พ.ศ. 2398 ตามประวัติท่านเทวธัมมี ได้ไปรับการศึกษาพระปริยัติธรรมที่กรุงเทพฯ ตั้งแต่เป็นสามเณร และได้เป็นสัทธิวิหาริกของพระบาทสมเด็จพระจอมเกล้าเจ้าอยู่หัวเมื่อครั้งผนวช จึงได้ถือลัทธิธรรมยุติกนิกายสืบสายมาตั้งคณะธรรมยุติกนิกายที่วัดสุปัฏนารามวรวิหาร ซึ่งเป็นวัดธรรมยุติกนิกายแห่งแรกในภาคอีสาน โดยมีท่านพันธุโล (ดี) เป็นเจ้าอาวาสรูปแรก ดังนั้น ท่านเทวธัมมี จึงถือว่าเป็นพระเถระที่มีศักดิ์ใหญ่ เป็นที่เคารพยำเกรงของบรรดาเหล่าพระภิกษุสามเณร ข้าราชการ ตลอดจนประชาชนทั้งหลายในสมัยนั้น
ต่อมาในปี พ.ศ. 2511 พระบาทสมเด็จพระปรมินทรมหาภูมิพลอดุลยเดช และสมเด็จพระนางเจ้าสิริกิติ์ พระบรมราชินีนาถ เสด็จมาประกอบพิธีฉลองสมโภชฝังลูกนิมิตร และยกช่อฟ้าพระอุโบสถวัดศรีอุบลรัตนาราม จึงได้ทูลเกล้าถวายพระอุโบสถหลังนี้ ให้อยู่ในพระอุปถัมภ์ของสมเด็จพระเจ้าลูกเธอ เจ้าฟ้าอุบลรัตนราชกัญญา สิริวัฒนาพรรณวดี และทรงขอพระราชทานพระบรมราชานุญาต เปลี่ยนชื่อจากวัดศรีทองเป็น "วัดศรีอุบลรัตนาราม" ตามนามขององค์อุปถัมภ์
วัดศรีอุบลรัตนาราม เคยเป็นที่บรรพชาอุปสมบทของพระเถระผู้ใหญ่ทั้งฝ่ายคันธุระและวิปัสนาธุระหลายรูป มีพระอุบาลีคุณูปมาจารย์ (จันทร์ สิริจนฺโท), สมเด็จพระมหาวีรวงศ์ (อ้วน ติสฺโส), พระอาจารย์ทา โชติปาโล, พระอาจารย์เสาร์ กนฺตสีโล, พระอาจารย์มั่น ภูริทตฺโต, พระปัญญาพิศาลเถร (หนู ฐิตปญฺโญ), สมเด็จพระมหามุนีวงศ์ (สนั่น จนฺทปชฺโชโต), พระพรหมมุนี (บู่ สุจิณฺโณ) เป็นต้น
พระแก้วโกเมน
พระแก้วโกเมน เป็นพระพุทธรูป ปางมารวิชัย สร้างด้วยแก้วโกเมน(สีแดงเข้ม) เป็นพระพุทธรูปสำคัญประจำจังหวัดอุบลราชธานี และพระพุทธรูปในตำนานพระแก้วนพเก้า
ตามตำนานกล่าวว่าพระแก้วโกเมนอุบัติขึ้นพร้อมกับพระแก้วบุษราคัมซึ่งประดิษฐานอยู่ที่วัดศรีอุบลรัตนราม เป็นพระพุทธรูปอัญมณีในตระกูลแก้วนพเก้า คือ เพชร มณีแดง มรกต บุษราคัม โกเมน นิลกาฬ มุกดา เพทาย และไพฑูรย์
เมื่อสมัยกรุงรัตนโกสินทร์ตอนต้น ไทยมีสงครามกับเวียงจันทน์ ผู้รักษาการบ้านเมืองและทายก-ทายิกา ได้พากันนำพระแก้วโกเมนไปรักษาไว้อย่างดีที่วัดบ้านกุดละงุม อำเภอวารินชำราบปัจจุบัน และคณะผู้รักษาพระแก้วโกเมน ได้นำท่อนไม้จันทร์มาทำเป็นผอบใหญ่ คว่ำองค์พระพุทธรูปไว้ ด้วยเกรงว่าข้าศึกจะแย่งชิงไป การที่นำผอบไม้จันทน์ไปคว่ำ(หรือครอบ)พระแก้วไว้นั้น ภาษาอีสานเรียกว่า “งุม” วัดซึ่งเป็นที่เก็บรักษาพระแก้วโกเมนครั้งนั้น จึงเรียกว่า “ วัดกุดละงุม ” มาจนปัจจุบัน
ครั้งเมื่อศึกสงบลงจึงได้นำพระแก้วโกเมนมาประดิษฐานไว้ ณ วัดมณีวนาราม(วัดป่าน้อย) ซึ่งเจ้าอาวาสและคณะกรรมการวัดเก็บรักษาไว้เป็นความลับสืบต่อกันมา ทั้งนี้เนื่องด้วยพระแก้วโกเมนเป็นพระพุทธรูปที่มีค่าหาได้ยากยิ่งเกรงจะสูญหาย จึงหวงแหนด้วยความห่วงใย พระเดชพระคุณเจ้าอาวาสวัดมณีวนารามที่ผ่านมาทุกรูป จึงเก็บรักษาพระแก้วโกเมนไว้ในตู้นิรภัยตลอดมา
ครั้งเมื่อสิ้นสมัยหลวงปู่พระธรรมเสนานี (กิ่ง มหับผโล) คณะกรรมการวัดจึงขออนุญาตนำพระแก้วโกเมนลงมาประดิษฐานให้พุทธศาสนิกชนได้กราบไหว้บูชา และสรงน้ำในเทศกาลวันวิสาขบูชา เพื่อเป็นสิริมงคลแก่ตนและครอบครัว และได้ถือปฏิบัติสืบต่อกันมาจนถึงปัจจุบัน
วินโดวส์ 8
เปิดเมนูหลัก
วิกิพีเดีย ค้นหา
แก้ไขเฝ้าดูหน้านี้
อ่านในภาษาอื่น
วินโดวส์ 8
ปัญหาในหน้า
วินโดวส์ 8 (อังกฤษ: Windows 8) เป็นระบบปฏิบัติการของไมโครซอฟท์ เริ่มพัฒนาก่อน Windows 7 ในปี 2009 ประกาศออกมาตั้งแต่ปี 2011 Windows 8 ปล่อยออกมา 3 เวอร์ชันอย่างเป็นทางการตั้งแต่เดือนกันยายนปี 2554 ถึงเดือนพฤษภาคม 2555 ส่งไปยังผู้ผลิตในวันที่ 1 สิงหาคม 2555 และเปิดให้ใช้งานโดยกลุ่มผู้ใช้ทั่วไปในวันที่ 26 ตุลาคม 2555
วินโดวส์ 8
ส่วนหนึ่งในตระกูลไมโครซอฟท์ วินโดวส์
Windows 8 logo and wordmark.svg
Windows 8 Start Screen.png
เปิดตัว
วันที่เปิดตัว
ตุลาคม 26, 2012; 5 ปีก่อน (info)
รุ่นปัจจุบัน
6.2.9200.16384 (RTM) (สิงหาคม 1, 2012; 5 ปีก่อน) (info)
ชนิดเคอร์เนล
ไฮบริด เคอร์เนล
รุ่นก่อนหน้า
วินโดวส์ 7
วิธีการอัปเดต
วินโดวส์ อัปเดต
ดูเพิ่ม
Features new to Windows 8
List of features removed in Windows 8
Windows 8 editions
Windows Store
วินโดวส์ 8 ปรับเปลี่ยนโดยเน้นการใช้งานบนอุปกรณ์พกพาเช่น แท็บเล็ต เพื่อเป็นคู่แข่งกับระบบปฏิบัติการบนอุปกรณ์พกพาอื่น ๆ เช่น ไอโอเอสและแอนดรอยด์ และได้ปรับปรุงส่วนติดต่อกับผู้ใช้งาน (UI) ทีมีชื่อว่ารูปแบบโมเดิร์นมีหน้าตาที่เรียบง่าย และสะดวกต่อการใช้งาน มีการอัปเดตแอปต่าง ๆ ตลอดเวลาด้วยระบบไลฟ์ไทล์และยังผนวกโปรแกรมป้องกันไวรัสเข้ามากับระบบปฏิบัติการโดยตรง ผู้ใช้ไม่จำเป็นต้องไปซื้อโปรแกรมป้องกันไวรัสเพิ่มเติม
คุณสมบัติใหม่ แก้ไข
เป็น Tablet-Friendly หรือใช้กับอุปกรณ์จอสัมผัสได้เป็นอย่างดี
มีการใช้รูปแบบโมเดิร์นซึ่งตัวไอคอนจะมีลักษณะเป็นแผ่นสี่เหลี่ยมเรียกว่าไทล์
ฟื้นฟูและคืนค่าโดยฟื้นฟูจะลบการตั้งค่าและทุกโปรแกรมที่ติดตั้งไว้หมด แต่ไม่ทำอะไรกับไฟล์ข้อมูล ส่วนคืนค่าจะทำให้ตัววินโดวส์มีลักษณะเหมือนตอนเพิ่งติดตั้งเสร็จ
วินโดวส์สโตร์จะมีไว้สำหรับแจกและขายโปรแกรม
มีโปรแกรมสำหรับใช้เครือข่ายทางสังคมอย่าง เฟซบุ๊ก กับ ทวิตเตอร์โดยเฉพาะ
มีโปรแกรมป้องกันไวรัสติดมาด้วย
วินโดวส์ทูโกที่ทำให้วินโดวส์ 8 สามารถสร้างแฟรชไดรว์ที่บูตวินโดวส์ได้
สามารถทำงานในระบบประมวลผลแบบ ARM ได้
สิ่งที่มีการเปลี่ยนแปลง แก้ไข
ในตัว Windows 8 มีการเปลี่ยนแปลงอยู่หลายอย่างเช่น
ปุ่ม "เริ่ม" ที่ใน Windows รุ่นก่อน ๆ จะใช้เพื่อเปิด เมนูเริ่ม ในวินโดวส์ 8จะถูกตัดออกไปและแทนที่ด้วยหน้าจอเริ่มต้น (Start Screen)
สำหรับ Windows Explorer จะใช้ริบบอนอินเทอร์เฟซซึ่งจะมีลักษณะคล้ายกับที่ใช้ใน ไมโครซอฟท์ ออฟฟิศ 2013
อินเทอร์เน็ตเอกซ์พลอเรอร์ 10 ในรูปแบบโมเดิร์นจะไม่สามารถลง [ปลั๊กอิน] ใด ๆ ได้
อ้างอิง แก้ไข
โครง บทความนี้ยังเป็นโครง คุณสามารถช่วยวิกิพีเดียได้โดยเพิ่มข้อมูล
แก้ไขล่าสุดเมื่อ2 ปีก่อนโดย ผู้ใช้นิรนาม
หน้าที่เกี่ยวข้อง
วินโดวส์ดีเฟนเดอร์
วินโดวส์เอ็นที 6.1
หน้าแก้ความกำกวมวิกิมีเดีย
ไมโครซอฟท์ ซีเคียวริตี้ เอสเซนเชียล
วิกิพีเดีย
เนื้อหาอนุญาตให้เผยแพร่ภายใต้ CC BY-SA 3.0 เว้นแต่ระบุไว้เป็นอื่น
ความเป็นส่วนตัวคอมพิวเตอร์ตั้งโต๊ะ
จังหวัดแกบ
แกบ (, "อานม้า") เป็นจังหวัดที่อยู่ทางตะวันออกเฉียงใต้ของประเทศกัมพูชา แบ่งเป็น 2 อำเภอ คือแกบและฎ็อมนักจองเออ ห่างจากกรุงพนมเปญไปทางตะวันตกเฉียงใต้ 164 กิโลเมตร อยู่ห่างจากจังหวัดห่าเตียนของประเทศเวียดนามไม่กี่กิโลเมตร แกบเป็นจังหวัดที่มีประชากรน้อยเพียง 40,280 คน และเป็นจังหวัดที่เล็กที่สุดของประเทศ
พื้นที่จังหวัดแกบเป็นส่วนหนึ่งของบริเวณกำปอตในสมัยที่เป็นอาณานิคมของฝรั่งเศส ต่อมาเมืองแกบได้รับการก่อตั้งขึ้นเมื่อ พ.ศ. 2451 ในชื่อแก็ป-ซูร์-แมร์ () โดยเป็นเมืองพักตากอากาศที่มีชื่อเสียงสำหรับชาวฝรั่งเศสและชาวกัมพูชาชั้นสูงระหว่างปี พ.ศ. 2443–2503 มีหมู่บ้านแบบฝรั่งเศสเป็นจำนวนมากซึ่งเก่าและโทรมลง แต่ก็กำลังพัฒนาขึ้นใหม่อย่างช้า ๆ อิทธิพลในสมัยอาณานิคมเห็นได้ชัดเจนทั้งทางสถาปัตยกรรมและอาหาร แกบยังขาดแคลนโครงสร้างภายในอีกหลายอย่าง ใน พ.ศ. 2550 เพิ่งมีการนำไฟฟ้าจากประเทศเวียดนามเข้ามาใช้ ในช่วงที่เขมรแดงครองอำนาจ สิ่งก่อสร้างในสมัยที่เป็นอาณานิคมของฝรั่งเศสจำนวนมากถูกทำลาย พระนโรดม สีหนุได้สร้างบ้านพักตากอากาศไว้ที่เมืองนี้ แต่ไม่เคยได้ประทับและยังคงว่างเปล่า เดิมแกบมีฐานะเป็นเขตเทศบาล ต่อมาในวันที่ 22 ธันวาคม พ.ศ. 2551 จึงได้ยกฐานะขึ้นเป็นจังหวัด
แกบมีถนนเชื่อมต่อกับจังหวัดกำปอต หาดเป็นป่าชายเลนและหาดหิน (ต่างจากหาดจังหวัดพระสีหนุที่เป็นหาดทรายขาว) มีเกาะอยู่ใกล้ ๆ จำนวนมาก เช่นเกาะตวนซาย แกบมีชื่อเสียงด้านอาหารทะเลโดยเฉพาะปู
เกาะตวนซาย () อยู่ห่างจากแกบไปทางตะวันตกเฉียงใต้ 4.5 กิโลเมตร นักท่องเที่ยวนิยมเดินทางไปยังเกาะที่มีหาดทรายขาว มีปะการัง สัตว์ทะเล ชื่อของเกาะตวนซายมาจากคำว่ารุมซาย เจ้าชายสกอเรียชได้นำกองทัพของพระองค์ข้ามทะเลไปยังเกาะที่อยู่ตรงข้ามกับแกบ เมื่อกองทัพเคลื่อนออกไป เกาะนี้จึงชื่อว่ารุมซาย และในปัจจุบันเรียกตวนซาย คนที่อยู่บนเกาะนี้ก่อน พ.ศ. 2518 เรียกเกาะนี้ว่าเกาะอันไต แต่ไม่ทราบความหมาย ในสมัยสังคมราษฎร์นิยม เกาะนี้เป็นที่อยู่ของนักโทษการเมือง สิ่งก่อสร้างที่ใช้คุมขังนักโทษถูกทำลายในสมัยสงคราม ปัจจุบันมีคนอยู่บนเกาะเพียง 7 ครอบครัว ดำรงชีพด้วยการประมงและปลูกมะพร้าว
เรือหลวงบีเกิล
เรือหลวง"บีเกิล" () เป็นเรือสลุปใบสองเสา (brig-sloop) ชั้นเชโรกีของราชนาวีอังกฤษ ติดตั้งปืนใหญ่ 10 กระบอก ปล่อยลงน้ำเมื่อวันที่ 11 พฤษภาคม ค.ศ. 1820 จากอู่ต่อเรือวูลวิชริมฝั่งแม่น้ำเทมส์ ด้วยมูลค่า 7,803 ปอนด์ ในเดือนกรกฎาคมปีนั้น เรือดังกล่าวเข้าร่วมในงานสวนสนามทางเรือเพื่อเฉลิมฉลองพระราชพิธีราชาภิเษกของสมเด็จพระเจ้าจอร์จที่ 5 แห่งสหราชอาณาจักร ซึ่งบีเกิลเป็นเรือลำแรกที่ได้ล่องใต้สะพานลอนดอนแห่งใหม่ ภายหลัง บีเกิลถูกดัดแปลงเป็นเรือสำเภาสำรวจ (survey barque) และเข้าร่วมในการสำรวจสามครั้ง ในการเดินทางเที่ยวที่สอง นักธรรมชาติวิทยาหนุ่ม ชาลส์ ดาร์วิน อยู่บนเรือด้วย และผลงานของเขาจะทำให้บีเกิลเป็นหนึ่งในเรือที่มีชื่อเสียงที่สุดในโลก
ภาษานุง (ทิเบต-พม่า)
ภาษานุง (Nung language) มีผู้พูดทั้งหมด 790 คน พบในพม่า 400 คน (พ.ศ. 2543) ทางภาคเหนือ พบในจีน 390 คน (พ.ศ. 2542) ในมณฑลยูนนาน จัดอยู่ในตระกูลภาษาจีน-ทิเบต กลุ่มภาษาทิเบต-พม่า สาขานุง เป็นคนละภาษากับภาษานุงที่เป็นภาษาตระกูลไท-กะไดในลาวและเวียดนาม และภาษาจีนกวางตุ้งสำเนียงนุงในเวียดนาม ผู้พูดภาษานี้ในจีนกำลังลดจำนวนลง ส่วนใหญ่พูดภาษาลีซอได้ บางส่วนพูดภาษาจีนกลางได้
ตรุษญี่ปุ่น
ตรุษญี่ปุ่น () เป็นหนึ่งในเทศกาลประจำปีที่สำคัญที่สุด ด้วยประเพณีอันเป็นเอกลักษณ์ และมีการเฉลิมฉลองมาหลายศตวรรษแล้ว เนื่องจากความสำคัญของวันหยุดและการเตรียมการที่ต้องมี วันก่อนหน้าตรุษญี่ปุ่นจึงค่อนข้างยุ่ง โดยเฉพาะอย่างยิ่ง วันก่อนวันตรุษ ซึ่งรู้จักกันว่า โอมิโซกะ
ตรุษญี่ปุ่นมีการเฉลิมฉลองตั้งแต่ ค.ศ. 1873 ตามปฏิทินเกรโกเรียน ตรงกับวันที่ 1 มกราคมของทุกปี
ก่อนสมัยเมจิ วันที่ของวันตรุษญี่ปุ่นนั้นอิงปฏิทินจันทรคติจีน เช่นเดียวกับตรุษจีน เกาหลีและญวนร่วมสมัย อย่างไรก็ดี ใน ค.ศ. 1873 ห้าปีหลังการปฏิรูปเมจิ ญี่ปุ่นได้รับเอาปฏิทินเกรโกเรียนมาใช้ และวันที่ 1 มกราคมได้กลายมาเป็นวันตรุษทั้งอย่างเป็นทางการและทางวัฒนธรรม
ทุนเล่าเรียนหลวง
ทุนเล่าเรียนหลวง () เป็นทุนการศึกษาแบบให้เปล่าซึ่งได้รับความนับถือสำหรับการศึกษาปริญญาตรีต่อต่างประเทศ ให้แผู้สำเร็จการศึกษาระดับมัธยมศึกษาตอนปลายในประเทศไทย การสอบคุณสมบัติจัดขึ้นโดยสำนักงานข้าราชการพลเรือน (ก.พ.) และมีการแข่งขันสูงมาก แต่ละปีมีทุนการศึกษาจำนวนเก้าทุน ทุนการศึกษานี้ได้รับพิจารณาอย่างกว้างขวางว่าเป็นความสำเร็จทางวิชาการอันยิ่งใหญ่ที่สุดสำหรับนักเรียนไทย
ไม่เหมือนกับทุนการศึกษาของรัฐบาลไทยอื่น ๆ ทุนเล่าเรียนหลวงไม่มีข้อกำหนดผูกพันว่าผู้รับจะต้องทำงานให้กับรัฐบาลไทย มีเพียงข้อกำหนดให้ผู้รับเดินทางกลับมาทำงานในประเทศเป็นเวลาเท่ากับระยะเวลาที่ไปศึกษา ทุนเล่าเรียนหลวงพระราชทานโดยพระบาทสมเด็จพระปรมินทรมหาภูมิพลอดุลยเดช แม้จนถึงปัจจุบัน จะมิได้พระราชทานเป็นการส่วนพระองค์ ในปีหลัง ๆ ทุนเล่าเรียนหลวงพระราชทานโดยสมเด็จพระเทพรัตนราชสุดาฯ สยามบรมราชกุมารี แทนพระมหากษัตริย์
ทุนเล่าเรียนหลวงพระราชทานครั้งแรกโดยพระบาทสมเด็จพระจุลจอมเกล้าเจ้าอยู่หัว และก่อนถูกยกเลิกไปใน พ.ศ. 2476 เนื่องจากการเปลี่ยนแปลงการปกครองเป็นราชาธิปไตยภายใต้รัฐธรรมนูญ มอบให้แก่นักเรียนสองคนทุกปี ทุนในรูปปัจจุบันทรงริเริ่มขึ้นโดยพระบาทสมเด็จพระเจ้าอยู่หัว เป็นการรื้อฟื้นโครงการ ใน พ.ศ. 2508
สลิลทิพย์ สุขวัฒน์
นางสลิลทิพย์ สุขวัฒน์ (เกิด 5 กุมภาพันธ์ พ.ศ. 2507) สมาชิกสภาผู้แทนราษฎรจังหวัดสมุทรปราการ เขต 5 ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2544 ในสังกัดพรรคไทยรักไทย ปัจจุบันสังกัดพรรคเพื่อไทย
สลิลทิพย์ สุขวัฒน์ เกิดเมื่อวันที่ 5 กุมภาพันธ์ พ.ศ. 2507 เป็นบุตรของนายประเสริฐ สุขวัฒน์ อดีต ส.ส. สมุทรปราการ และนางยุพพงค์ มีพี่น้อง 3 คน สำเร็จการศึกษาศิลปศาสตรบัณฑิต มหาวิทยาลัยรามคำแหง สมรสและหย่า มีบุตร 1 คน
ได้รับเลือกเป็น ส.ส. ครั้งแรกในปี พ.ศ. 2544 สังกัดพรรคไทยรักไทย ต่อมาปี พ.ศ. 2548 ได้รับเลือกตั้งเป็นครั้งที่ 2 โดยเอาชนะนายมั่น พัธโนทัย จากพรรคมหาชน หลังจากพรรคไทยรักไทยถูกยุบ นางสลิลทิพย์ย้ายไปสังกัดพรรคชาติไทย และลงเลือกตั้งปี พ.ศ. 2550 ได้คะแนนมาเป็นอันดับที่ 5 (มี ส.ส. ได้ 2 คน)
วันที่ 31 สิงหาคม พ.ศ. 2553 ส.ส. สมุทรปราการ ซึ่งสังกัดพรรคเพื่อไทย 2 คน คือ นายกรุง ศรีวิไล และนายจิรพันธ์ ลิ้มสกุลศิริรัตน์ ได้แถลงย้ายไปร่วมงานกับพรรคภูมิใจไทย อย่างเป็นทางการ ในวันเดียวกับที่พรรคเพื่อไทยจึงมีการแถลงเปิดตัวว่าที่ผู้สมัคร ส.ส. ของพรรคแทนทันที คือ นางสลิลทิพย์ และนายวรชัย เหมะ
เมื่อมีการยุบสภา นางสลิลทิพย์ซึ่งสังกัดพรรคเพื่อไทย สามารถเอาชนะนายกรุง ศรีวิไล จากพรรคภูมิใจไทย กลับมาเป็น ส.ส. อีกครั้ง
สลิลทิพย์ สุขวัฒน์ ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ
สรุปการเลือกตั้ง ในรอบ 10 ปีหลังสุด นางสลิลทิพย์ลงสมัคร 4 ครั้ง ได้รับเลือกตั้ง 3 ครั้ง ไม่ได้รับเลือก 1 ครั้ง (พ.ศ. 2550)
การตรวจไขกระดูก
การตรวจไขกระดูกหมายถึงการวิเคราะห์ทางพยาธิสภาพของไขกระดูกที่ได้จากการตัดเนื้อออกตรวจ (biopsy) และการดูดออกจากไขกระดูก (aspiration) การตรวจไขกระดูกใช้สำหรับตรวจวินิจฉัยต่าง ๆ เช่น มะเร็งเม็ดเลือดขาวและโลหิตจาง เป็นต้น ไขกระดูกผลิตองค์ประกอบระดับเซลล์ของเลือด เช่น เกล็ดเลือด เม็ดเลือดแดง และเม็ดเลือดขาว เป็นต้น แม้ว่าเราสามารถเก็บข้อมูลได้จากการทดสอบเลือดโดยตรง (ดึงจากเส้นเลือดดำโดยการผ่าหลอดเลือดดำ (Phlebotomy)) แต่บางครั้งก็จำเป็จต้องตรวจจากแหล่งกำเนิดเลือดในไขกระดูกเพื่อได้ข้อมูลมากขึ้นในการสร้างเม็ดเลือด (Haematopoiesis) และนี่คือบทบาทสำคัญของการตรวจไขกระดูก
การเก็บตัวอย่างไขกระดูกสามารถทำได้โดยการดูดออกและการตัดเนื้อออกตรวจ หรือบางครั้งรวมก็รวมทั้งสองวิธี การดูดออกได้ไขกระดูกในลักษณ์กึ่งของเหลวที่สามารถตรวจโดยพยาธิแพทย์จะวิเคราะห์ด้วยกล้องจุลทรรศน์ เครื่องนับเซลล์ (flow cytometry) หรือ วิเคราะห์โดยปฏิกิริยาลูกโซ่พอลิเมอเรส (polymerase chain reaction; PCR) การตัดเนื้อออกตรวจโดยทั่วไปจะใช้ชิ้นไขกระดูกขนาดเส้นผ่านศูนย์กลาง 2 มิลลิเมตร และยาว 2 เซนติเมตร (ปริมาตร 80 ไมโครลิตร) แล้วจึงตรวจในระดับจุลภาคทั้งลักษณะเซลล์ (cellularity) และการซึมทะลุ (Infiltration) การดูดออกจะได้ไขกระดูก 300 ไมโครลิตรจากหลอดฉีดยาขนาด 20 มิลลิลิตร ไม่แนะนำให้ดูดไขกระดูกมากกว่า 300 ไมโครลิตรเพราะตัวอย่างอาจถูกเจือจางด้วยเลือด
ตารางเปรียบเทียบระหว่างการดูดออกและการตัดเนื้อออกตรวจ
ทั้งการดูดและการตัดเนื้อไขกระดูกโดยทั่วไปจะกระทำบริเวณหลังกระดูกสะโพกหรือหลังกระดูกเชิงกรานชิ้น Iliac crest (posterior) การดูดไขกระดูกยังสามารถทำได้ที่กระดูกสันอกบริเวณ intercostals space ช่อง 2 ชิดกับ manubrium แต่ไม่ควรใช้วิธีการตัดเนื้อไขกระดูกเพราะเสี่ยงที่จะเกิดการบาดเจ็บที่หลอดเลือด ปอด และหัวใจได้
ประชา ประสพดี
นายกองเอก ดร.ประชา ประสพดี (เกิด 31 ตุลาคม พ.ศ. 2503) อดีตรัฐมนตรีช่วยว่าการกระทรวงมหาดไทย อดีตสมาชิกสภาผู้แทนราษฎรจังหวัดสมุทรปราการ เขต 7 ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2544 ในสังกัดพรรคไทยรักไทย ปัจจุบันสังกัดพรรคเพื่อไทย
นายกองเอก ดร.ประชา ประสพดี เกิดเมื่อวันที่ 31 ตุลาคม พ.ศ. 2503 เป็นบุตรของนายประนอม และนางสมสมัย ประสพดี สำเร็จการศึกษาปริญญาตรี นิติศาสตร์บัณฑิต มหาวิทยาลัยสยาม ปริญญาโท นิติศาสตรมหาบัณฑิต สาขากฎหมายมหาชน มหาวิทยาลัยธุรกิจบัณฑิตย์, คุรุศาสตรมหาบัณฑิต สาขาบริหารการศึกษา จุฬาลงกรณ์มหาวิทยาลัย และรัฐประศาสนศาสตรดุษฎีบัณฑิต สาขารัฐประศาสนศาสตร์ มหาวิทยาลัยอุบลราชธานี ด้านประวัติครอบครัวสมรสกับนางนันทวรรณ มีบุตร 1 คน มีพี่น้องร่วมบิดามารดา 3 คน ได้แก่นางนฤมล ธารดำรงค์ อดีต ส.ส. สมุทรปราการ พรรคพลังประชาชน น้องสาว และพันตำรวจเอกวัชรินทร์ ประสพดี ผกก.สภ.พระประแดง น้องชาย
เคยลงสมัครรับเลือกตั้งสมาชิกสภาผู้แทนราษฎรมาหลายครั้งแต่แต่สมัยสังกัดพรรคพลังธรรม แต่มาได้รับการเลือกตั้งครั้งแรกในปี พ.ศ. 2544 สังกัดพรรคไทยรักไทย นายกองเอก ดร.ประชาเป็นข่าวหลายครั้งจากการแถลงในหลายกรณี เช่น พ.ศ. 2546 จากการแถลงขับไล่ ร้อยตำรวจเอก ดร.ปุระชัย เปี่ยมสมบูรณ์ สมัยดำรงตำแหน่งรัฐมนตรีในรัฐบาล ดร.ทักษิณ ชินวัตร และ พ.ศ. 2548 กรณีให้ประมวล รุจนเสรี ขอโทษพรรคไทยรักไทย หลังจากประมวลซึ่งเป็น ส.ส. ออกมาวิพากษ์วิจารณ์พรรคที่สังกัดอยู่คือพรรคไทยรักไทย ก่อนการเลือกตั้งปี พ.ศ. 2554 ดร.ประชาถูกคนร้ายลอบยิงจนได้รับบาดเจ็บ หลังจากนั้นนายประชาได้ลงสมัครในนามพรรคเพื่อไทย และได้รับเลือกตั้ง
ในปี พ.ศ. 2555 ได้รับแต่งตั้งเป็นรัฐมนตรีช่วยว่าการกระทรวงมหาดไทย ในรัฐบาลนางสาวยิ่งลักษณ์ ชินวัตร (ครม.ยิ่งลักษณ์ 3)
ในปี พ.ศ. 2559 พล.ต.อ.ศรีวราห์ รังสิพราหมณกุล ได้แจ้งข้อหา ใช้ ตั้ง วิทยุโทรคมนาคม โดยไม่ได้รับอนุญาต โดยพบว่า มีการติดตั้งวิทยุสื่อสาร ซึ่งมีใบอนุญาตเอกชน แต่กลับใช้คลื่นความถี่ราชการทหาร ตำรวจและแจ้งข้อหามีเครื่องกระสุนปืนไว้ในความครอบครองโดยไม่ได้รับอนุญาต มี ใช้ ทำ ตั้ง ซึ่งเครื่องวิทยุคมนาคมโดยไม่ได้รับอนุญาต ก่อสร้างอาคาร (ท่าเทียบเรือ) โดยไม่ได้รับอนุญาตและ คณะกรรมการป้องกันและปราบปรามการทุจริตแห่งชาติ กล่าวหานายกองเอก ดร.ประชา ประสพดี เมื่อครั้งดำรงตำแหน่ง รมช.มหาดไทย ว่ากระทำความผิดต่อตำแหน่งหน้าที่ราชการ และปฏิบัติหน้าที่ขัดต่อบทบัญญัติรัฐธรรมนูญปี 2550 มาตรา 268 ประกอบมาตรา 266 มติปปช.เสนอให้ถอดถอนออกจากราชการกรณีแทรกแซงองค์การตลาดซึ่งสภานิติบัญญัติแห่งชาติมีมติถอดถอน 182 เสียง ไม่ถอดถอน 7 เสียง สรุปว่าสนช.มีมติถอดถอน ดร.ประชาออกจากตำแหน่ง จึงเป็นผลให้นายประชาต้องถูกตัดสิทธิ์ในการดำรงตำแหน่งใดในทางการเมืองหรือในหน่วยงานของรัฐหรือการรับราชการเป็นเวลา 5 ปีนับตั้งแต่วันที่ 19 สิงหาคม พ.ศ. 2559 ถึง 19 สิงหาคม พ.ศ. 2564
ประชา ประสพดี ได้รับการเลือกตั้งเป็นสมาชิกสภาผู้แทนราษฎรมาแล้ว 4 สมัย คือ
ดร.ประชา ประสพดี ได้รับพระราชทานยศนายกองเอกแห่งกองอาสารักษาดินแดนเป็น นายกองเอก ดร.ประชา ประสพดี
วงศ์เต่านา
วงศ์เต่านา (; ชื่อวิทยาศาสตร์: Geoemydidae หรือ ในอดีตใช้ Bataguridae) เป็นวงศ์ของเต่า ที่ส่วนมากอาศัยอยู่ในน้ำทั้งน้ำจืดและน้ำกร่อย หรือบางส่วนอาศัยบนพื้นที่มีความชุ่มชื้นหรือชื้นแฉะ หรืออยู่บนบกแห้ง ๆ เลยก็มี
เป็นเต่าที่มีกระดองทรงกลมหรือโค้งนูนเล็กน้อย กระดองท้องใหญ่ กระดูกแอนกูลาร์ของขากรรไกรล่างไม่เชื่อมติดกับกระดูกอ่อนเมคเคล กระดูกเบสิคออคซิพิทัลเป็นชิ้นกว้าง การหุบขากรรไกรล่างเกิดจากการทำงานของกล้ามเนื้อที่ผ่านไปกระดูกโพรโอติก และขากรรไกรติดกับพื้นผิวของก้านกระดูกโพรโอติกที่อยู่ในซัยโนเวียลแคปซูล กระดองท้องไม่มีกระดูกมีโสพลาสทรอน มีกระดูกพลาสทรอนไปเชื่อมต่อกับขอบนอกของกระดองหลังที่มีร่องแบ่งเป็นกระดูกชิ้นเล็กจำนวน 11 คู่ กระดูกเชิงกรานเชื่อมติดกับกระดองท้องในลักษณะที่ยืดหยุ่นได้
เต่าในวงศ์นี้ถือเป็นวงศ์ใหญ่ สามารถแบ่งออกได้เป็น 2 วงศ์ย่อย (ดูในตาราง) มีทั้งหมด 23 สกุล พบราว 65 ชนิด แพร่กระจายพันธุ์ในทวีปยุโรปตอนใต้, เอเชียอาคเนย์, อเมริกากลาง และบางส่วนของทวีปอเมริกาใต้ ในประเทศไทยมีเต่าในวงศ์นี้มากถึง 16 ชนิด อาทิ เต่าลายตีนเป็ด ("Callagur borneoensis"), เต่ากระอาน ("Batagur baska"), เต่านา ("Malayemys macrocephala" และ"M. subtrijuga"), เต่าหับ ("Cuora amboinensis"), เต่าดำ ("Siebenrockiella crassicollis") เป็นต้น
โดยเต่าชนิดที่ใหญ่ที่สุดในวงศ์นี้คือ เต่าน้ำบอร์เนียว ("Orlitia borneensis") ที่มีความยาวของกระดองได้ถึง 80 เซนติเมตร พบในบึงน้ำและแม่น้ำของมาเลเซียและเกาะบอร์เนียว ซึ่งเป็นเต่าชนิดหนึ่งที่ใกล้สูญพันธุ์มากแล้วชนิดหนึ่ง
อะไวเทอร์เฉดออฟเพล
อะไวเทอร์เฉดออฟเพล () เป็นเพลงจากอัลบัมชุดแรกของวงร็อกอังกฤษ โพรคัล ฮารัม ที่วางจำหน่ายในปี ค.ศ. 1967 วางจำหน่ายเป็นซิงเกิลเปิดตัวของวงเมื่อวันที่ 12 พฤษภาคม ค.ศ. 1967 ขึ้นถึงอันดับหนึ่งในชาร์ตซิงเกิลแห่งสหราชอาณาจักรเมื่อวันที่ 8 มิถุนายน และอยู่ที่อันดับหนึ่งเป็นเวลา 6 สัปดาห์ ขึ้นถึงอันดับห้าในสหรัฐอเมริกา
เพลงนี้มีชื่อเสียงจากดนตรีบรรเลงด้วยออร์แกนที่มีอิทธิพลจากผลงานของโยฮันน์ เซบาสเตียน บาค แต่งโดย แกรี บรุคเคอร์, คีธ รีด และแมททิว ฟิชเชอร์ แต่ระบุเครดิตไว้เพียงว่าแต่งโดย บรุคเคอร์/รีด ในปี ค.ศ. 2005 ฟิชเชอร์ได้ยื่นฟ้องต่อศาลสูงว่าเขาเป็นหนึ่งในผู้ร่วมแต่งทำนองเพลงนี้ ฟิชเชอร์ชนะคดีและได้รับส่วนแบ่ง 40% ในฐานะผู้ร่วมประพันธ์ แต่จะไม่ได้รับรายได้ที่เกิดขึ้นก่อนฟ้องคดี
คีธ รีด เป็นผู้ริเริ่มแต่งเพลงนี้ โดยได้แรงบันดาลใจมาจากวลีหนึ่งที่มีคนพูดกับหญิงสาวในงานปาร์ตี้ว่า "You've turned a whiter shade of pale," นักวิจารณ์ดนตรีวิเคราะห์ว่าเนื้อหาของเพลงกล่าวถึงความสัมพันธ์เชิงชู้สาวระหว่างชายหญิง
ในปี 2009 สถานีวิทยุบีบีซีระบุว่า อะไวเทอร์เฉดออฟเพล เป็นเพลงที่ถูกเปิดบ่อยครั้งที่สุดในรอบ 75 ปี ในสหราชอาณาจักร ตามด้วย "Bohemian Rhapsody" ของควีน และ "All I Have To Do Is Dream" ของดิเอเวอร์ลีบราเธอร์ส ในปี 2004 นิตยสารโรลลิงสโตนจัดให้เพลงนี้ติดอันดับ 57 จาก 500 อันดับเพลงยอดเยี่ยมตลอดกาล
บุญชู นิลถนอม
นายบุญชู นิลถนอม (เกิด 28 มกราคม พ.ศ. 2508) สมาชิกสภาผู้แทนราษฎรจังหวัดสมุทรสาคร เขต 2 ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2554 สังกัดพรรคเพื่อไทย
บุญชู นิลถนอม เกิดเมื่อวันที่ 28 มกราคม พ.ศ. 2508 เป็นบุตรของนายเกื้อ และนางบุญช่วย นิลถนอม มีพี่น้อง 6 คน สำเร็จการศึกษาปริญญาตรี คณะมนุษยศาสตร์ และสังคมศาสตร์ โปรแกรมพัฒนาชุมชน สถาบันราชภัฎนครปฐม มีบุตรนอกสมรส 2 คน
อดีตเป็นผู้ใหญ่บ้าน หมู่ที่ 13 ตำบลอ้อมน้อย ต่อมา พ.ศ. 2537 เป็นกำนันตำบลอ้อมน้อย ส.ท.ตำบลอ้อมน้อย ส.ท.เมืองอ้อมน้อย ส.อบจ.สมุทรสาคร และรองประธานสภาจังหวัดสมุทรสาคร ตามลำดับ
นายบุญชู รู้จักมักคุ้นกับตระกูลไกรวัตนุสสรณ์โดยเฉพาะนายมณฑล ไกรวัตนุสสรณ์ ส.ส. หลายสมัย และนายอุดร ไกรวัตนุสสรณ์ (นายก อบจ. ยุคที่นายบุญชูเป็น ส.อบจ.) มาตั้งแต่สมัยเป็นกำนันตำบลอ้อมน้อย พ.ศ. 2554 จึงได้รับการชักชวนให้ลงสมัคร ส.ส. ในนามพรรคเพื่อไทย และได้รับการเลือกตั้งเป็นครั้งแรก
บุญชู นิลถนอม ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
สุรสาล ผาสุข
นายสุรสาล ผาสุข (เกิด 27 มกราคม พ.ศ. 2493) สมาชิกสภาผู้แทนราษฎรจังหวัดสิงห์บุรี เขต 1 ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2554 สังกัดพรรคเพื่อไทย
สุรสาล ผาสุข เกิดเมื่อวันที่ 27 มกราคม พ.ศ. 2493 เป็นบุตรของนายประเสริฐ และนางเสงี่ยม ผาสุข มีพี่น้อง 5 คน หนึ่งในนั้นคือ นางบุญเตือน เหี้ยมจ่าง ส.อบจ. สิงห์บุรี เขตอำเภออินทร์บุรี สุรสาลสมรสและหย่า มีบุตร 2 คน
สำเร็จการศึกษาการศึกษาบัณฑิต(กศ.บ.) สาขาคณิตศาสตร์-ฟิสิกส์ วิทยาลัยวิชาการศึกษาพิษณุโลก, การศึกษาคณิตศาสตร์ (ค.ม.) สาขาคณิตศาสตร์ จุฬาลงกรณ์มหาวิทยาลัย และคณิตศาสตรศึกษา (กศ.ด.) สาขาคณิตศาสตร์ มหาวิทยาลัยศรีนครินทรวิโรฒ
ก่อนลงเลือกตั้งเป็นอาจารย์มหาวิทยาลัยราชภัฏธนบุรี
พ.ศ. 2554 ลงสมัครรับเลือกตั้งเป็นครั้งแรก ด้วยการผลักดันของนายพายัพ ปั้นเกตุ (อดีต ส.ส. พรรคไทยรักไทย ที่ขึ้นไปลงระบบบัญชีรายชื่อ) และมีฐานเสียงของนายประเสริฐ เหี้ยมฉ่าง นายก อบต.ชีน้ำร้ายในขณะนั้น ซึ่งเป็นพี่เขย และนางบุญเตือน เหี้ยมฉ่าง ส.อบจ. พี่สาว ให้การสนับสนุน ผลการเลือกตั้งนายสุรสาลได้รับเลือกเป็นสมาชิกสภาผู้แทนราษฎร โดยเอาชนะนายโชติวุฒิ ธนาคมานุสรณ์ อดีต ส.ส. จากพรรคชาติไทยพัฒนา
สุรสาล ผาสุข ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
วงศ์เต่าแก้มแดง
วงศ์เต่าแก้มแดง () เป็นวงศ์ของเต่าวงศ์หนึ่ง ใช้ชื่อว่า Emydidae
เป็นเต่าที่มีลักษณะคล้ายกับเต่าในวงศ์เต่านา (Bataguridae) คือ มีกระดองที่โค้งกลมเหมือนกัน กระดองท้องใหญ่เหมือนกัน ในบางสกุลจะมีบานพับที่กระดองท้อง เช่น "Terrapene" แต่กระดูกแอนกูลาร์ของขากรรไกรล่างไม่เชื่อมติดกับกระดูกอ่อนเมคเคล กระดูกออคซิพิทัลเป็นชิ้นแคบ การหุบขากรรไกรล่างเกิดจากการทำงานของกล้ามเนื้อที่ผ่านไปกระดูกโพรโอติก และขากรรไกรติดกับพื้นผิวของก้านกระดูกโพรโอติกที่อยู่ในซัยโนเวียลแคปซูล กระดองท้องไม่มีกระดูกมีโสพลาสทรอน มีกระดูกพลาสทรอนไปเชื่อมต่อกับขอบนอกของกระดองหลังที่มีร่องแบ่งเป็นกระดูกชิ้นเล็กจำนวน 11 คู่ กระดูกเชิงกรานเชื่อมติดกับกระดองท้องในลักษณะที่ยืดหยุ่นได้
เป็นเต่าที่มีวงศ์ขนาดใหญ่ จึงแบ่งออกได้เป็น 2 วงศ์ย่อย ๆ (ดูในตาราง) มีทั้งหมด 10 สกุล ราว 50 ชนิด พบแพร่กระจายพันธุ์ในพื้นที่ชุ่มน้ำทั้งน้ำจืดและน้ำกร่อย ทั้งในทวีปยุโรป, อเมริกาเหนือ และบางส่วนของอเมริกาใต้
เต่าตัวผู้โดยมากจะมีขนาดเล็กกว่าตัวเมียมาก และมีความแตกต่างระหว่างเพศมาก จนเห็นได้ชัดเจน กินอาหารได้หลากหลายทั้งพืชและสัตว์ หรือบางสกุลหรือบางชนิดก็กินได้ทั้ง 2 อย่าง
โดยชนิดที่ใหญ่ที่สุด คือ เต่าแก้มแดง ("Trachemys scripta") หรือที่รู้จักกันในชื่อ "เต่าญี่ปุ่น" ที่นิยมเลี้ยงกันเป็นสัตว์เลี้ยงจนกลายเป็นชนิดพันธุ์ต่างถิ่นในหลายประเทศ รวมถึงในประเทศไทยด้วย โดยสามารถโตเต็มที่ได้ถึง 60 เซนติเมตร และขนาดเล็กที่สุด คือ เต่าจุด ("Clemmys guttata") ที่โตเต็มที่มีความยาวกระดองเพียง 10-12 เซนติเมตร เท่านั้น
ขยายพันธุ์ด้วยการวางไข่ โดยฝังไข่ไว้ในหาดทรายริมฝั่งแม่น้ำ โดยเต่าเพศเมียจะวางไข่ในช่วงฤดูใบไม้ผลิ และลูกเต่าจะฟักเป็นตัวในช่วงปลายฤดูร้อน
จำแนกออกได้เป็น 10 สกุล ใน 2 วงศ์ย่อย
Staphylococcus aureus
Staphylococcus aureus (; หมายถึง องุ่นสีทอง) เป็นแบคทีเรียชนิด facultative anaerobic กรัมบวก รูปกลม เป็นส่วนหนึ่งของจุลินทรีย์ที่เป็นเชื้อประจำถิ่นในผิวหนังและโพรงจมูก เป็นแบคทีเรียก่อโรคชนิดหนึ่ง เมื่อ "S. aureus" ปนเปื้อนลงไปในอาหาร จะสร้างสารพิษที่เรียกว่าเอนเทอโรทอกซินขึ้น ซึ่งแบ่งออกเป็น 8 ชนิด ได้แก่ ชนิด A, B, C1, C2, C3, D, E และ H สารพิษนี้ทนต่อความร้อนได้ดีมาก ทำให้ผู้บริโภคเกิดอาหารเป็นพิษ หลังจากรับประทานอาหารที่มีแบคทีเรียปนเปื้อนเข้าไปประมาณ 1-6 ชั่วโมง อาการของโรคอาหารเป็นพิษที่เกิดจาก "S. aureus" คือ คลื่นไส้ อาเจียน ท้องร่วง ปวดท้องจากสารพิษ อาการมักเกิดขึ้นอย่างเฉียบพลัน ส่วนมากไม่มีไข้ ในรายรุนแรงอาจช็อกได้
สหรัฐ กุลศรี
นายสหรัฐ กุลศรี (เกิด 30 มกราคม พ.ศ. 2504) สมาชิกสภาผู้แทนราษฎรจังหวัดสุพรรณบุรี เขต 5 ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2554 สังกัดพรรคเพื่อไทย
สหรัฐ กุลศรี มีเชื้อสายลาวครั่ง เกิดเมื่อวันที่ 30 มกราคม พ.ศ. 2504 เป็นบุตรของนายสุธีร์ และนางเอี่ยม กุลศรี มีพี่สาว 1 คน สำเร็จการศึกษาทางด้านนิติศาสตร์ มหาวิทยาลัยรามคำแหง สมรสและหย่า มีบุตร 1 คน
เริ่มเข้าสู่เส้นทางการเมืองโดยการหาเสียงมาตั้งแต่ปี พ.ศ. 2540 โดยปี พ.ศ. 2544 ลงสมัครกับพรรคประชาธิปัตย์ ต่อมา พ.ศ. 2548 ย้ายมาลงสมัครกับพรรคไทยรักไทย และได้รับคะแนนเพิ่มขึ้นเรื่อยๆ จนกระทั่งได้รับการเลือกตั้งครั้งแรกในนามพรรคเพื่อไทย (เป็น ส.ส.พรรคเพื่อไทยเพียงคนเดียวของจังหวัดสุพรรณบุรีที่สามารถเจาะฐานเสียงของพรรคชาติไทยพัฒนาได้)
นายสหรัฐมีประวัติการลงสมัครรับเลือกตั้ง ดังนี้
นอกจากนี้ยังเคยเป็นผู้ชำนาญการประจำคณะกรรมาธิการการเกษตรและสหกรณ์ สภาผู้แทนราษฎร และผู้ช่วยดำเนินงาน ส.ส.ของ นายอาทิตย์ อุไรรัตน์ และนายปองพล อดิเรกสาร
สหรัฐ กุลศรี ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
อรรถพล วงษ์ประยูร
นายอรรถพล วงษ์ประยูร (เกิด 29 พฤศจิกายน พ.ศ. 2510) สมาชิกสภาผู้แทนราษฎรจังหวัดสระบุรี เขต 2 ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2554 สังกัดพรรคเพื่อไทย
อรรถพล วงษ์ประยูร เกิดเมื่อวันที่ 29 พฤศจิกายน พ.ศ. 2510 เป็นบุตรของนายบัญญัติ อดีต ส.ส. สระบุรี และนางทองอยู่ วงษ์ประยูร มีพี่น้อง 4 คน หนึ่งในนั้นคือนายองอาจ วงษ์ประยูร ซึ่งเป็น ส.ส. สระบุรีเช่นกัน สำเร็จการศึกษารัฐศาสตรมหาบัณฑิต สาขาการปกครองท้องถิ่น มหาวิทยาลัยขอนแก่น สมรสและหย่า มีบุตร 3 คน
อดีตเป็นรองนายกองค์การบริหารส่วนจังหวัดสระบุรี ต่อมา พ.ศ. 2554 สมัครเป็นสมาชิกพรรคเพื่อไทย พร้อมกับพี่ชาย (องอาจ วงษ์ประยูร) และลงสมัครรับเลือกตั้งเป็นสมาชิกสภาผู้แทนราษฎรจังหวัดสระบุรีเป็นครั้งแรก สามารถเอาชนะร้อยตรีปรพล อดิเรกสาร อดีต ส.ส. จากพรรคภูมิใจไทย
อรรถพล วงษ์ประยูร ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ